Муллаваччалар – талабаларнинг барчаси ўқиш босқичи қандай бўлишидан қатъи назар, бир хил тақсимланадиган нафақа – стипендия ҳисобидан умумий қозондан озиқ-овқат, кийим-кечак билан таъминланадиган бўлди.\nЛотинча “stipendium” – “тўлов” маъносини англатувчи сўз бугун барчанинг қулоғига таниш. Ўзбек тилида оммалашгунга қадар унинг ўрнида нафақа сўзидан фойдаланилган.\nРоссия императори Александр ИИ (ҳукмронлиги: 1851–1881)нинг 1868 йил 13 март ва 26 декабрдаги қарорларига асосан, 1885 йили Тошкент қизлар гимназияси ўқувчиларидан 10 нафари махсус стипендия оладиган ва 15 нафари эса иккинчи йилга ўқиш учун тўланадиган ҳақлардан озод этиладиган бўлди.\n1902 йил 12 майда Тошкентда тузилган “Ёрдам” мусулмон жамияти ўрта ва олий ўқув юртларида таълим олишни давом эттираётган талабаларга стипендиялар таъсис этиш ишларини ҳам амалга оширган. Унга фақат эркаклар аъзо бўлса-да, исломдан бошқа дин вакиллари ҳам киритилган.\n1923 йил туркистонлик жадидларнинг “Кўмак” ташкилоти орқали 13 нафар ёшлар Германияга ўқишга юборилган. Улар орасида биринчи ўзбек қизи Хайринисо Мажитхонова ҳам бор эди. Германияда таҳсил олаётган туркистонлик талабалар Туркистон Республикаси Марказий Ижроия Қўмитаси томонидан стипендия билан таъминланган.\nТарихчи олим Абу Бакр Наршахий (яшаган йиллари: 899–959)нинг “Бухоро тарихи” асарида 937 йилги ёнғинда зарар кўргани тилга олинган “Фаржак” мадрасаси Ўрта Осиёдаги дастлабки мадрасалардан бири ҳисобланади. Демак, юртимиз олий таълимининг тарихи минг йилларга бориб тақалади.


ЖССТ карантин режимини барвақт юмшатмасликка чақирди\nЖаҳон соғлиқни сақлаш ташкилоти турли давлатлар раҳбариятларини коронавирус пандемиясини тўхтатиш мақсадида киритилган карантин чораларини барвақт бекор қилмасликка чақирди.\nБу ҳақда ЖССТ вакили Кристиан Линдмайер Женевадаги брифингда айтиб ўтган.\n“Энг муҳим вазифалардан бири – аввалги позицияларга қайтмаслик учун чекловчи чораларни барвақт юмшатмаслик лозим. Бу гўёки касал одам тўшакдан эрта турса ва эрта ишга уннаб кетса, яна касал ҳолига қайтиши мумкин бўлгандек гап”, деб айтган Линдмайер.\nУ ЖССТ давлатлар ёки минтақалар учун коронавирус тарқалиши олдини олиш бўйича чораларни юмшатиш борасида умумий тавсияларга эга эмаслигини таъкидлаб ўтган.\nБу орада Австрия Европа давлатларидан биринчи бўлиб карантин режимини юмшатишини эълон қилди. Австрия канцлери Себастьян Курц твиттерда кейинги ҳафтадан кичик дўконлар ишини тиклаш, кейин эса секин-аста меҳмонхоналар ва ресторанлар очилиши режалаштирилаётганини айтган. Унинг айтишича, Австрия ўзига карантинни юмшатишга ижозат бера олади, чунки у касаллик тарқалишига қарши бошқаларга кўра самаралироқ жавоб берган.\nШунингдек, Чехияда 9 апрелдан хобби учун товарлар сотувчи нуқталар ишлашига, 14 апрелдан эса фуқароларга мамлакатни асосли сабабга кўра тарк этишга рухсат берилмоқчи.\nШунингдек, Дания ҳам карантин чораларини босқичма-босқич бекор қилиш режасини тақдим қилди. Бу ерда 15 апрелдан болалар боғчалари ва бошланғич мактаблар фаолиятини қайта бошлаш режалаштирилган. Бироқ Дания бош вазири Метте Фредриксен бошқа чекловчи чоралар 10 майгача, оммавий тадбирларга тақиқлов эса августгача амал қилишини таъкидлаб ўтган.


Доллар озгина кўтарилди - валюталар курси\nМарказий банк хорижий валюталарнинг ўзбек сўмига нисбатан 17 июнда амалда бўладиган қийматини белгилади.\nТОШКЕНТ, 16 июн - Sputnik. Ўзбекистон Республикаси Марказий банки хорижий валюталарнинг ўзбек сўмига нисбатан 17 июнь куни амалда бўладиган қийматини белгилади.Долларнинг расмий курси 6 кунлик пасайишдан сўнг, 9,37 сўмга ўсиб, 10 969,48 сўмни ташкил қилди.Евро эса 57,40 сўмга арзонлади ва 11 419,23 сўм этиб белгиланди.Россия рубли ҳам 0,01 сўмга пасайиб, 193,29 сўмни ташкил этди.МДҲ давлатлари орасида сўнгги бир неча ой ичида ўзаро ҳисоб-китобларни миллий валюталарда амалга ошириш одатий ҳола айланмоқда. Айниқса ЕОИИга аъзо давлатлар орасида. Россия энг йирик савдо ҳамкорларидан бири бўлган Хитой билан ўзаро савдода миллий валюталарга ўтиш ҳақида битим имзолаган. Шунингдек, Хитой ва ЕОИИ давлатлари орасида ҳам ана шундай битим имзоланиши режалаштирилмоқда. Ташқи савдода ушбу ўзгаришлар долларга талабнинг пасайишига ва асосий ҳамкор давлатлар Хитой ва Россия миллий валютасига талабнинг ошишига олиб келади.\nДолларнинг расмий курси олти кунлик пасайишдан сўнг ўсди.\nТОШКЕНТ, 16 июн - Sputnik. Ўзбекистон Республикаси Марказий банки хорижий валюталарнинг ўзбек сўмига нисбатан 17 июнь куни амалда бўладиган қийматини белгилади.\nДолларнинг расмий курси 6 кунлик пасайишдан сўнг, 9,37 сўмга ўсиб, 10 969,48 сўмни ташкил қилди.\nЕвро эса 57,40 сўмга арзонлади ва 11 419,23 сўм этиб белгиланди.\nРоссия рубли ҳам 0,01 сўмга пасайиб, 193,29 сўмни ташкил этди.\nМДҲ давлатлари орасида сўнгги бир неча ой ичида ўзаро ҳисоб-китобларни миллий валюталарда амалга ошириш одатий ҳола айланмоқда. Айниқса ЕОИИга аъзо давлатлар орасида. Россия энг йирик савдо ҳамкорларидан бири бўлган Хитой билан ўзаро савдода миллий валюталарга ўтиш ҳақида битим имзолаган.\nШунингдек, Хитой ва ЕОИИ давлатлари орасида ҳам ана шундай битим имзоланиши режалаштирилмоқда. Ташқи савдода ушбу ўзгаришлар долларга талабнинг пасайишига ва асосий ҳамкор давлатлар Хитой ва Россия миллий валютасига талабнинг ошишига олиб келади.


Ўзбекистон Қирғизистонга инсонпарварлик ёрдамини юборди - Anhor\nAnhor Все посты Ўзбекистон Қирғизистонга инсонпарварлик ёрдамини юборди\nЎзбекистондан коронавирусга қарши курашиш учун Қирғизистонга инсонпарварлик юки етиб келди. Юк 100 минг дона бир марта ишлатиладиган қўлқоп ва ниқоблардан, 10минг дона ҳимоя комбинезони, вируснинг олдини олиш учун тўпламлар ва COVID-19 ни аниқлаш учун тестлардан, икки минг дона ҳимоя кўзойнагидан, минг қути “Гепарин” препарати, беш минг дона «Ремдесевира», тўрт минг қути натрий-хлор (100 мл дан), 20 минг дона томчили система ва 60 минг дона бир марта ишлатиладиган шприцлардан иборат бўлди, деб ёзади Kloop нашри.\n«Қирғиз Республикаси Ҳукумати номидан юзага келган оғир эпидемиологик вазиятда кўрсатилган ёрдами учун Ўзбекистон Республикаси Ҳукуматига чуқур миннатдорчилик изҳор этишни истардим. Бу коронавирус инфекциясига қарши курашиш учун йўналтирилган биринчи инсонпарварлик ёрдам эмас», — дейди мамлакат бош вазири Эльвира Сурабалдиева.\nЎзбекистон Қирғизистонга бўлиб ўтган ШҲТ саммитидан кейин ва Ўзбекистон бош вазирининг Қирғизистон ТИВ раҳбари билан учрашувидан сўнг ёрдам беришга қарор қилган. Шунингдек Қирғизистон ТИВ ёрдам сўраб Қозоғистонга, Россияга ва Европа Иттифоқига ҳам мурожаат қилган. Россия Қирғизистонни молиявий қўллаб-қувватлашни тиклашини маълум қилган бўлса, АҚШ Қирғизистонга парламент ва президент сайловларини ўтказишга маблағ ажратишини билдирган. Хитой Қирғизистоннинг ташқи қарзни тўлаш бўйича муддатини узайтирган. Қайд этиб ўтамиз, Қирғизистон Хитойга фоизларни ҳам ҳисобга олган ҳолда 2 млрд АҚШ долларини қайтариши керак.\nҚирғизистонда коронавирус пандемияси ва сиёсий ғалаёнлар фонида иқтисодий танглик бошланди. Бюджет танқислиги рекорд 35,6 млрд сомга етди, ташқи кредиторлар ва донорлар республикага молиявий қуйилмаларни тўхтатмоқда.\nАлишер Усмонов ўзининг туғилган юртида бизнес-марказ қуришни режалаштирмоқда (+)


Қазиғуртда тест ўтказилди\nЭлбошининг “Келажакка йўлланма: маънавий янгиланиш” дастурий мақоласида белгиланган вазифаларни бажариш мақсадида “Қамқорлық” лойиҳаси амалга татбиқ этилган эди. Унинг доирасида “ONTEST.KZ” портали ишга туширилди.\nУшбу тизим Жануб минтақаси бўйича 11-синф ўқувчиларининг ЯМТ мавсумига бепул ва рисоладагидай тайёргарлик кўришини назарда тутади.\nЖанубий Қозоғистон вилояти ҳокими Ж. Туймебаев ва таълим бошқармаси ташаббуси билан мактаб ўқувчиларини ягона миллий тестга тайёрлаш учун “ONTEST.KZ” сайти орқали онлайн турда махсус портал очилди.\nЙиғилишда сўзга чиққан вилоят таълим бошқармаси раҳбари Исатай Сағиндиқов ушбу портал мактаб битирувчилари учун асосий ёрдамчи восита эканини таъкидлаб, битирувчиларга муваффақиятлар тилади.\nУшбу ташаббусни минтақада илк бор амалга оширишни режалаштирган Қазиғурт тумани мактабларида синов тести ўтказилди.\nҚазиғурт туманидаги ихтисослаштирилган “Дарын” мактаб-интернатида ҳам биринчи бўлиб тест уюштирилди. Мактаб директорининг ўқув ишлари бўйича ўринбосари Жанил Ахат қизининг таъкидлашича, вилоят ҳокими ташаббуси билан бошланган лойиҳа илк бор “Дарын” мактаб-интернатида йўлга қўйилди.\nМактабни 52 нафар ўқувчи битираётган бўлса, улардан 19 нафари “Олтин белги”га, 10 нафари эса имтиёзли шаҳодатномага даъвогар. Умумий кўрсаткич 115 баллни ташкил этмоқда. “ONTEST.KZ” сайти ҳам овул ўқувчилари учун жуда қулай, ундан хоҳлаган пайтда электрон турдан бемалол фойдаланиш мумкин.\n– 2016 йили вилоятдаги 1021та мактаб ичида “Олий даражадаги мактаб” унвонига сазовор бўлдик. Жорий йилги тестда ҳам битирувчиларимиз ҳар доимгидай яхши натижа кўрсатади, деб ўйлаймиз, – деди мактаб-интернат директори Клара Қурбонбоева.\n“Болашақ” гимназия мактабида 103 нафар битирувчи бўлса, улардан 86 нафари ўтказилаётган синов тестида иштирок этишмоқда. 8 нафари “Олтин белги”га даъвогар. “Ашыбұлақ” умумий ўрта мактабидаги 20 нафар битирувчидан 16 нафари тестда қатнашиш учун ариза топширган.\n– Туман бўйича 1770 нафар ўқувчи мактабни битираётган бўлса, уларнинг ўртача балли 75ни ташкил этди, – деди туман таълим бўлими мудири Асан Уйсинбаев.\nДилбар ЗИЁМАТОВА, 2018-02-13, 10:48 215


Galaxy S9’даги ажойиб функциялар энди Samsung’нинг бошқа смартфонларига ҳам жорий этилди! - Terabayt.Uz\nЖанубий кореялик техногигант ўзининг Samsung Galaxy S9 ва Galaxy S9+ флагманларида камера имкониятларига асосий эътибор қаратганини биламиз. Уларнинг камераси ўшангача бозорга чиқарилган ҳар қандай смартфон имкониятларидан камида тўрт баравар юқори бўлганди.\nЎҚИНГ: Galaxy S9’нинг тўққизта устунлиги: 4. Сонияда 960 кадр тезлигида slow-mo видео олувчи камера (+видео)\nЭнди эса Samsung компанияси айни мана шу имкониятни нисбатан аввалги флагман моделларига ҳам татбиқ этишга қарор қилди. Аниқроқ қилиб айтганда, Galaxy S8, Galaxy S8+ ҳамда Galaxy Note 8 моделларининг камералари ҳам Super Slow Motion функциясига эга бўлди. Бу дегани – уларда энди сониясига 960 кадргача (15 каррадан ошиқ) тезликда секинлатиш имкони бўлади.\nБундан ташқари, мазкур учта русумдаги қурилмалар эгалари селфимоджилардан ҳам фойдаланишлари мумкин. Бу – мураккаб дастурий алгоритмлар ёрдамида селфилардан яратиладиган анимацияли смайликлардир. Фойдаланувчи ўз юз қиёфасининг рақамли тасвирини яратади, кейин эса унга овоз ҳам қўшади. Тайёр селфимоджиларни эса бировларга жўнатиш ҳам, сақлаб қўйиш ҳам мумкин.\nGalaxy S8, Galaxy S8+ ҳамда Galaxy Note 8 смартфонларига 2018 йилнинг 18 сентябридан тарқатила бошлаган янгиланган прошивка ушбу янги имкониятларни, шунингдек, Android хавфсизлик тизими учун янги патчларни ҳам ўз ичига олади. Апдейт файли ҳажми 550 МБ атрофида бўлиб, «ҳаво орқали» келади. Шунингдек, бу янги прошивка ҳам ўрнатиш учун телефон батареясининг қуввати 50 фоиздан кам бўлмаслиги лозим (тўлиқ бўлса янаям яхши).\n#Samsung Galaxy Note 8 #Samsung Galaxy S8 #андроид смартфон #хабарлар #янги технологиялар #Samsung Galaxy S9 #Samsung Galaxy S9+ #Samsung Galaxy S8+


Кайфият «ўйнаши»га қалқонсимон без айбдор\nАйтишларича, барча касалликлар асабдан. Ушбу сўз қисман тўғри. Aммо аксинча ҳолатлар ҳам мавжуд, баъзи бир тана тизимларидаги бузилишлар бизнинг кайфиятимизга таъсир қилиши, масалан, асабийлашиш ёки тушкунликнинг кучайишига олиб келиши мумкин. Эндокрин тизими деярли барча метаболик жараёнларнинг асосий регуляторларидан биридир. Инсон туғилишидан бошлаб у марказий асаб тизимини шакллантириш ва ақл-идрокни ривожлантиришда фаол иштирок этади. Қалқонсимон безнинг соғлиғи кайфиятга таъсир қилиши мумкинми?\nҚалқонсимон без фаолияти бузилишининг дастлабки белгилари кўпинча кайфиятнинг ўзгариши билан бирга келади: гормонлар етишмовчилиги бўлганда тушкун ҳолат ва ортиқча асабийлашиш сезилади. Инсон ўз-ўзидан асоссиз равишда асабийлашиши, кўз ёш тўкиши, ҳар нарсага ўта сезувчан, хавотирли ва тажовузкор бўлиши мумкин.\nAёллар қалқонсимон без касалликларига кўпроқ мойил бўлиб, гормонал фондаги ҳар қандай ўзгаришларга тез жавоб қайтаришади. Тўсатдан кайфият ўзгариши, ҳеч қандай сабабсиз хатти-ҳаракатдаги кескинлик огоҳлантириш белгиси сифатида қаралиши керак.\nҚалқонсимон без касаллигига мойил бўлган инсонлар, ҳомиладор, кекса ёшдаги аёллар эндокринолог томонидан мунтазам равишда текширилиши лозим. Гормонларининг нормал синтези учун танага ҳар куни етарли миқдорда йод кераклигини унутманг. Шунинг учун сиз соғлиғингизга ғамхўрлик қилишингиз ва овқатланиш тартибини, шу жумладан таркибида йод сақловчи маҳсулотларни истеъмол қилишингиз керак.


«Реал» Франция миллий жамоаси яримҳимоячисини таклиф қилмоқчи\n«Реал» клуби «Монако» ва Франция миллий жамоаси яримҳимоячиси Орельен Тчуамени учун курашга қўшилди.\nMarca хабарига кўра, Мадрид клуби раҳбарияти 21 ёшли хавбекни анчадан буён кузатиб бормоқда. «Реал» ёзги трансфер ойнасида «Монако»га таклиф жўнатмоқчи.\nТчуамени 2020 йилда «Бордо»дан 18 миллион евро эвазига монаколиклар сафига ўтганди. Ўтган ойда Франция миллий жамоаси сафида дебютини ўтказган Тчуамени 10 октябрь куни Миллатлар лигасида Испанияга қарши ўйинда (2:1) асосий таркибда майдонга тушди.\nАввалроқ, франциялик яримҳимоячига «Ювентус» ва «Челси» клублари ҳам қизиқиш билдираётгани ҳақида хабар қилинганди.


Шифокор Муроджон Аҳмедов юракларга яшаш имконини берди! - hudud24.uz\n2021, 05-Mart | 11:52\nБош саҳифа Муҳим Шифокор Муроджон Аҳмедов юракларга яшаш имконини берди!\n10:43 / 24-01-2020\nТақдир синовларидан ҳоли эмасмиз. Бу имтиҳонлар агар дилбандингизнинг соғлиғи, ҳаёти билан боғлиқ бўлса юрагингизга қил ҳам сиғмаслиги аниқ. Айниқса, даъвоси йўқ дард бўлса, туғма юрак хасталигига чалинган бўлса ва уни фақат жарроҳлик йўли билангина даъволаш мумкинлигини билиб турсангиз хаёлга нималар келмайди, дейсиз…\nЖарроҳлик учун қанча йиллар, йўллар, сармоялар кераклиги кўнглингиздаги сўнгги умидни ҳам юлиб ташлайди. Ахир, чет элларнинг йўлларида сарғайиб, сарсон бўлиб, ноумид қайтганлар озми? Маълумотларга кўра, республикамизда ҳар йили икки ярим мингга яқин болалар юракда турли нуқсонлар билан туғилади. Уларнинг аксарияти жарроҳлик амалиёти орқали тузалишидан умид бор. Ана шундай операция учун навбатда турган навоийлик беморларнинг уч юздан ортиғи болалар. Улардан икки юзга яқини ижтимоий ҳимояга муҳтож оилаларнинг фарзандлари.\nНавоий вилоятида “Меҳрибон юрак” акцияси ҳақида хабар тарқалганда, кўпчилик бу хайрли иш ижобий якун топишига унчалик ишонмаганди. Ёшлар иттифоқи вилоят бўлими ташаббусининг вилоят ҳокими томонидан қўллаб-қувватланиши юрак хасталигига чалинган болаларни жарроҳлик усулида даволашга имкон берди.\n— Бу акция аҳолининг ижтимоий ҳимояга муҳтож қатламига катта мадад бўлди, — дейди вилоят кўп тармоқли тиббиёт маркази бош шифокори, тиббиёт фанлари номзоди Муроджон Аҳмедов. — Иш тажрибамдан яхши биламан, бундан ўн йил аввал юрак жарроҳлиги учун беморлар Тошкентдан Ҳиндистон ёки Россияга юборилар эди. Бунинг машаққатлари фақат ота-оналарга аён. Чет эл эмас, ҳатто Тошкентда ҳам хаста боласини олиб, шифокор, яшашга жой, операцияга катта маблағ излаб, изиллаб юрган олис қишлоқлардан келган ҳамюртларимизнинг чорасизликларини кўпчилик яхши эслайди. Пойтахтда бир йилда мингдан ортиқ юрак операцияси амалга ошириларди. Ушбу рақамлар эса бундай беморларни тўлиқ қамраб олиш имкони бўлмаганлигини кўрсатади. Энди бугун Навоийда худди шундай жарроҳлик амалиёти ўтказилаётганлиги ҳам болалар, ҳам ота-оналар учун катта қулайлик бўлди.\nВилоятда ўтказилган ўттиздан ортиқ юрак операциясининг йигирмадан зиёди болалар. Шундан ўн тўрт нафарининг операция ва реабилитацияси “Меҳрибон юрак” акцияси доирасида ўтказилди. Тўғрисини айтсам, бу акциянинг бор масъулиятини бўйнимга олганимдан хавотирлангандим. Кўплар бу хайрли ишимиздан шубҳага бориб, ишонмаганида ҳам, навбат кутиб турган хаста юракларнинг умидвор нигоҳлари қаршисида ўзимни уларнинг ҳаёти учун жавобгар сезганим менга қудрат бахш этди. Вилоят ҳокими Қобулжон Турсунов ва устозим академик, республикамиздаги етук кардиожарроҳ Феруз Назировнинг ҳар томонлама қўллаб-қувватлаганлиги эса менга далда бўлди. Пойтахтдан келган анестизиолог-реаниматолог Азиз Эшонов ёнимда турди. Энг муҳими, жарроҳлик амалиёти ўтказилган болаларнинг барчаси бугун соғ-омон оиласи бағрига қайтди.\nБу акцияда нафақат республика ёки вилоятдаги саховатли одамлар, етакчи тадбиркорлик субъектлари, балки Япония, Хитой ва Россия каби давлатларда таълим олаётган, меҳнат қилаётган ватандошларимиз ҳам иштирок этишди. Улар гўёки ҳар бир лаҳза ғанимат эканлигини юракдан ҳис этишганди. Тасаввур қилинг, операция столида ётган етти яшар болакайнинг ҳаёти учун курашиш, унинг хаста юрагини асраб қолиш машаққати шифокор учун қанчалик оғир имтиҳон. Бу имтиҳонлардан ҳар сафар ғолибона ўтаркан, бу машаққатлардан ҳар гал шараф топаркан, операциядан сўнг митти юракларнинг бир маромда уришини эшитаркан олам яна ҳам ёришгандек бўлади. Уч ёшлигида бу оламни тарк этган волидаи муҳтарамаси шифокор Маҳфуза Нурмуҳамедованинг орзуларини рўёбга чиқарганини эслаб, юрак зарби тезлашгандек бўлади. Бу ютуқларини онаси кўрмаганлигидан армон қилади. Лекин унга боқиб турган миннатдор нигоҳлар кемтик юрагини тўлдириб туради.\nАввалги мақолаМеҳр сотилмайди…\nКейинги мақолаБолаларни хор қилаётган оналар кимлар?


Китоб ўқимай қўйган инсонда қандай ўзгаришлар кузатилади? - Daryo\n09:32, 18.07.2020 29064\nКитоб ўқимай қўйган инсонда қандай ўзгаришлар кузатилади?\nДунёдаги энг яхши кинозал мия эканини яхши китоб ўқиш давомида тушуниб етиш мумкин. Китобхон эса севиб ўқиган асаридаги воқеаларни ўз бошидан кечиргандек бўлади. Китоб ўқимай қўйса-чи, нима бўлади? Қуйида ушбу саволга жавоб берамиз.\nСўз бойлиги камаяди\nКитоб ўқиш нафақат дунё қарашни кенгайтиради, балки саводхонликнинг ортиши, ёзма ва оғзаки нутқнинг бойишига сабаб бўлади. Китоб ўқийдиган одам, қаерда, қачон, кимга қандай гапириш кераклигини яхши билади ва камдан-кам фикрини ифодалаш учун сўз тополмай қолади. Китоб ўқийдиган инсонлар билан суҳбатлашиш, фикр алмашиш мароқ беради.\nХотира пасаяди, мия фаол ишламайди\nМиянинг чап ярим шарида сўзлар ва маълумотлар билан боғлиқ операциялар амалга оширилади, ўнг ярим шар эса визуализация ва тасаввурга жавоб беради. Китоб ўқиш давомида эса миянинг икки ярим шари ҳам фаол ишлайди. IQ даражасини ошириш, англаш ва тасаввур ошишига сабаб бўладиган китобга шунинг учун ҳам энг яхши мия тренажёри деб таъриф берса бўлади. Мунтазам китоб ўқиш натижасида маълумотларни сақлаш учун аҳамиятли бўлган янги нейронлар шаклланади ва бу ўз навбатида хотира яхшиланишида муҳим роль ўйнайди.\nМия ва қалб озиқадан бебаҳра қолади\nЯхши китобда ҳамиша ўйга толдирадиган саволлар ва вазиятлар бўлади. Яшашдан маъно нимадалиги, глобал ва жамиятдаги мавжуд муаммолар, кишилар ўртасидаги муносабатлар — қаҳрамонлар образида кўрсатиб ёки муаллиф томонидан очиқланиб берилиши ўқувчида инсонийлик, бефарқ бўлмаслик ва вазиятга онгли равишда ёндашишга ундайди. Мириқиб ўқилган китоб мияни озиқлантиради, қалбга малҳам бўлади, инсоннинг шахс сифатида шаклланиши, оламни англаши ва ўзлигини топишга уринишига туртки беради.\nШахсий фикрига эга бўлмайди\nКитоб ўқимайдиган инсон ўзининг эмас, атрофдагилар фикри билан яшайди, айрим инсонлар кўрсатмасига асосан ҳаёти қандай ўтиб кетиб қолганини ҳам билмай қолади. Китобсевар инсон нафақат ўзини, балки атрофдаги инсонларни тушунишга ҳаракат қилиб, шу билан бирга ўз шахсий фикри ва позициясига эга бўлади, кимлардир хоҳлагани учун нотўғри деб билган ишларни бажармайди. Китоб ўқийдиган инсонлар муаммолар ечимига бошқача ёндашади, тахмин ва субъектив қарашлардан кўра аниқ қилиниши керак бўлган режалар асосида вазиятга реал баҳо беради.\nАвлодлар савиясиз бўлиб қолади\nКитоб орқали муаллиф ва ўқувчи ўртасида мулоқот бўлиб ўтади. Ёзувчи айтмоқчи бўлган фикрларини сўзлар ва воқеалар ривожи орқали авлодларга етказиб беради. Китоб ўқиш давомида ўқувчи муаллифнинг фикрлари ва ҳаётга бўлган қараши ҳақида тушунчага эга бўлиш, даврлараро исталганча саёҳат қилиш имкониятига эга бўлиши мумкин. Шунингдек, авлодларга инсоният ва кишилар томонидан қилинган хато ва янглишликларга четдан қараб баҳо бериш ва унинг якуни қандай тугаганини таҳлил қилиб, келажакда такрорламаслик учун дарс бўлади.\nТелевизор кўрмаслик, низога бормаслик. Ақлли бўлишга етакловчи тавсиялар\nИш самарадорлиги ошишида ёрдам берадиган 6 тавсия\nМуваффақиятли карьера учун муҳим тавсиялар\nШахсий ҳаёт, иш ва жамиятда муваффақиятга эришиш учун муҳим бўлган 5 тавсия\nУйда ўзингизни спорт билан шуғулланишга мажбурлаш учун 7 та сабаб\n09:31 Бугун 349\n09:10 Бугун 2014\n08:51 Бугун 2722\n08:30 Бугун 4553\n11:23, 27.09.2020 139381\n22:40, 27.09.2020 107522\n23:44, 27.09.2020 104535\n19:13, 27.09.2020 103193


Еркин Қарақалпақстан Вести Каракалпакстана 03:58:24, 27.06.2019\nМИЙЎЕ-ПАЛЫЗ ӨНИМЛЕРИН КЕСЕЛЛИКЛЕРДЕН САҚЛАЙЫҚ\nУсы жылдың 20-март сәнесинде Президентимиздиң «Өзбекстан Республикасында бағшылық ҳәм ыссыхана хожалығын буннан былай да раўажландырыў илажлары ҳаққында»ғы қарары қабыл етилди.\nОнда аўыл хожалығы дақылларын жетистириў ҳәм бағшылықты раўажландырыўға айрықша итибар қаратылған. Усы овощ ҳәм мийўе нәллеринен сапалы өним алыўда қандай агротехникалық жумысларды жүргизиў, сондай-ақ, оларды зыянкеслерден қорғаўда пуқараларымыз нелерге итибар бериў кереклиги бойынша пайтахтымыздағы «Биосоната-сервис» жеке өндирислик илимий кәрханасының жетекши қәнигеси Дәстанбек Самекеев пенен гүрриңлестик.\n Дәстанбек Бахытович, сәўбетимиз басында кәрхананың ўазыйпалары ҳаққында кеңирек мағлыўмат берип өтсеңиз?\n— «Биосоната-сервис» жеке өндирислик илимий кәрханасы 2012-жылы шөлкемлестирилип, оның тийкарғы ўазыйпасы — өсимлик ҳәм аўыл хожалығы егинлерин зыянкес ҳәм кеселликлер, сондай-ақ, жабайы шөплерден қорғаўда хызмет көрсетиў, химиялық препаратлар менен жапырақ арқалы азықландырыўда макро ҳәм микро элементлерди жеткерип бериўден ибарат. Соның менен бирге, шыбын-ширкей, термит ҳәм басқа да жәнликлерге қарсы гүрес алып барыў менен де шуғылланамыз. Бул жумысларды жүргизиў ушын Өзбекстан Республикасы Денсаўлықты сақлаў министрлиги тәрепинен берилген арнаўлы лицензияға ийемиз. Жәмәәтимизде 5 адам жумыс ислейди. Кәрханамыз жумысының ең қызғын ўақты апрель айынан октябрь айына дейин болады. Мине, 5-6 жылдан берли халқымызға сапалы хызмет көрсетип келмектемиз.\nСоңғы ўақытлары пуқараларымыздың үйлеринде қандала (клопы) деген зыянкес пайда болмақта. Бизиң мәкемемиз бул жәнликке қарсы гүресиўде кепиллестирилген препаратлар таярлайды. Өткен жыллары қаламыз шетинде жайласқан тасланды орынлар ҳәм «Ашшыкөл» әтирапларын самолёт жәрдеминде дәрилеп, сол дөгеректе жасап атырған халықтың алғысына миясар болдық.\n— Республикамыз турғынлары егислик жерлериндеги зыянкестен қутылыў ушын қандай әмеллерди қолланыўы керек?\n— Ҳәзирги ўақытта Нөкис қаласында 32645 хожалық жер участкаларына ийе болып, оларда жәми егислик жерлердиң майданы 1857 гектарды қурайды. Соның 1,0 мың гектар жерине палыз өнимлери егиледи Ал, қалған жерлеринде 202,8 соның мың түп ҳәр қыйлы мийўе ағашлары бар. Егер ҳәр бир түп орташа 30-50 килограммнан мийўе берсе, бул 8112 тонна өнимди қурайды. Әлбетте, бул мәмлекетимизде азық-аўқат қәўипсизлигин тәмийинлеўде салмақлы орынды ийелейди. Сол себепли усы егин майданларын, мийўе тереклерди зыянкес ҳәм кеселликлерден, жабайы шөплерден қорғаў мәселесине үлкен итибар берилмекте. Бул бағдарда бағманшылық ҳәм дийқаншылықты өзиниң сүйикли кәсибине айландырған үлгили хожалықларымыз бар. Атап айтқанда, «Қос булақ» мәкан пуқаралар жыйыны турғыны Фархад Бабаназаров үй алдындағы егислик жеринен ҳәр жылы 1,5 тоннаға жақын алма, 4 тоннаға жақын алмурт, 3 тоннаға жақын жүзим, 4 тоннаға жақын палыз өнимлери ҳәм басқа да мийўелерден мол зүрәәт топлап атырғанын айтып өтиўимиз орынлы. Тилекке қарсы, бундай хожалықлар онша көп емес. Сонлықтан республикамыздың басқа турғынлары да усындай инсанлардың ийгиликли ислеринен үлги алса мақсетке муўапық болар еди.\nБиринши гезекте, пуқараларымыздан жерден пайдаланғанда өсимликлерди зыянкес ҳәм кеселликлерден, жабайы шөплерден қорғаў мәселесине итибар менен қараў талап етиледи. Бул бойынша мәкан пуқаралар жыйынларында ушырасыўлар шөлкемлестирип, пуқараларымыз арасында егислик жерлеринен нәтийжели пайдаланыў, өсимликлерди кеселликлерден қорғаўда оқыў семинарлар өткерип, кеңнен үгит-нәсият жумысларын алып барыўымыз зәрүр. Және айтып өтетуғын нәрсе, ҳәр жылы май айына келип өсимликлерди жапырақ шырынжасы басып, терек ҳәм мийўе ағашларының жапырақлары жылтырап баслайды. Көпшилик ўақытлары пуқараларымыз тереклерин шырынжа басқаннан кейин мүрәжат етеди. Бул оғада кеш. Шырынжаның алдын алыўда ерте бәҳәрде тереклер бөртик жармай турып, түски мәҳәлде «Агровиталь» ҳәм «Конфидор» дәрилеринен 10 грамм және «Нетор» порошогын 10 литр суўға араластырып себилиўи тийис. Биринши гезекте, ерик, қәрели, алма, алмурт, шабдал, гүжим ҳәм орыс тереклер дәрилениўи керек. Екиншиден, ерик 80-90 процент гүлин төккеннен кейин, ал, үшиншиси болса, 7-8 күннен кейин себилиўи лазым. Сондай-ақ, алма қурты бизиң шараятта үш әўлад береди, биринши алма жаңа шигиттей болып, түйнеклеген ўақытта, яғный, 15-20-май сәнелеринде мийўе үстине мәйек қойып баслайды. Оның алдын алыўда алма тереги 60 процент гүлин төгип болғаннан кейин арасы он күннен 10-11 мәрте дәри себилиўи керек болады.\nСоның менен бирге, пуқараларымыз ҳәр жылы помидор, бурыш, баклажан нәллерин базардан сатып алып тигеди. Бул отырғызылған нәллер июльдиң ақыры ҳәм август айының орталарына барып жапырақлары бүрисип, қуўрап баслайды. Себеби, бул кеселлик, зәң помидор кенеси (ржавый помидорный клещ) болып, ол ерте бәҳәрде ҳаўа райы салқын ўақытта билинбейди. Июль айының басына барып, ҳәр 5-6 күннен бир әўлад берип, геометриялық прогрессте көбейип кетеди. Нәтийжеде жапырақлар қуўрап баслайды. Сонлықтан бул зыянкеске қарсы алдын ала топыраққа, ал, кейин помидор, баклажан ҳәм бурыш нәллерине 10-15 күннен бир мәрте 10 литр суўға «Селектин», «Абама» дәрилеринен 10-12 грамм қосып себилсе өзиниң жақсы нәтийжесин береди.\n— Өзиңиз жақсы билесиз, 2017-жылы 90 процент жүзимлеримиз кеселликке шалынды. Буның алдын алыў ушын не ислеўимиз керек?\n— Дурыс, сол жылы көп жүзимлер суў болып ағып кетти. Бул «Оидиум» деген кеселлик себепли жүз берди. Буның алдын алыў ушын жүзим толық мийўеге отырғаннан соң 10 литр суўға «Павлина», «Статус плюс» ҳәм «Металман» деген дәрилерди араластырып, 14-15 күннен 5 мәрте дәрилениўи керек. Жүзимдеги және бир кеселлик оның солқымларының шақада турып қақ болып қалыўы. Ол «Милдью» деген кеселлик болып табылады. Бул еки кеселликтиң алдын алыўда гүзде жүзимди көмгенде ҳәм ерте бәҳәрде ашқан ўақытта жақсылап алтын күкирт пенен шаңландырыўымыз керек болады. «Милдью» кеселлигине қарсы илаж жүзим толық мийўеге киргеннен кейин 10 литр суўға «Курзат» химикатынан 100 грамм араластырып, 2 мәрте дәрилениўи тийис. Сонда күтилген нәтийжеге ерисемиз.\nСондай-ақ, пуқараларымызға кеселликлерге шыдамлы «Мередес», «Капитанская», «Мускат чёрный», «Каттакорганский розовый» ҳәм тағы басқа да жүзим сортларын егиўди усыныс етемиз. Солай екен, «кеселликти емлегеннен көре, оның алдын алған абзал» дегениндей, ҳәр бир исти алдын ала режелестирип, кеңесип ислесек, келтирилген зыянкеслердиң алдын алған боламыз. Ҳәр бир хожалық илажы болғанынша нәллерди үй шараятында туқымнан егип көгерткени мақул.\n— Сәўбетимиз басында термит ҳәм басқа да жәнликлерге қарсы гүрес алып барыў менен де шуғылланамыз деп айтып өттиңиз. Өзиңизге мәлим, соңғы жыллары айырым пуқараларымыздың турақ жайлары термиттен зыян көрмекте. Бул жәнликке қарсы қандай илаж көриўге болады?\n— Дурыс, кейинги ўақытлары термиттен зыян көрип атырған шаңарақлар саны жылдан-жылға артып бармақта. Буның баслы себеби, адамлар термитлер мәканына барып, сол жерлерге өзлериниң турақ жайларын қурмақта. Термитлер тарқалған майданларда алдын адамлар имаратларын тикейтпестен бурын, ол жерде термитлерди жоқ етиўши кирпитикен, балпақ тышқан, жылан ҳәм басқа да қуслар көп еди. Сол себепли олар кең ен жаймаған. Ал, екинши жағынан олардың көбейиўи ушын азық-аўқат аз еди. Соң олар тарқалған майданға адамлар турақ жай қурып баслағаннан кейин жоқарыда аты келтирилген ҳайўанлар (кирпитикен, балпақ тышқан, жылан ҳәм басқа да қуслар) көшип кетти. Сондай-ақ, турақ жайларда ағаш пайдаланғаны ушын оларға мол азықлық затты өзлеримиз апарып бердик. Нәтийжеде олардың тарқалыў майданы көбейип бармақта. Термит негизинде 1,5-3 метр тереңликте жасап көбейеди. Соның ушын оған қарсы гүрес алып барыў қыйын кешеди. Бирақ, тийисли илажлар көрилсе, термиттен 1-2 жылда дерлик 100 процент қутылыўға болады. Бул бағдарда үй ийелери кәрханамыздан тийисли мәсләҳәтлерин алып, 2-3 мәрте изинен қалмай дәрилесе, толық қутылыў мүмкиншилиги бар. Ал, кәрханамыз хызметкерлери тәрепинен дәриленсе 3-6 айға, айырым жағдайларда бир жылға дейин жоқ болыўына кепиллик беремиз.\nӘлбетте, пуқараларымыз атап өтилген әмеллерди толық орынласа, мийўе-палыз өнимлерди, сондай-ақ, турақ жай ҳәм басқа да имаратларды зыянкеслерден қорғаған боламыз.\nСәўбетлескен: Абдиқадир ОРАЗОВ,\nСәне: 11.04.2019 06:45:20


dunyovadavr.uz — Наманган вилоятида химатлар соҳаси ривожланмоқда\nНаманган вилоятида химатлар соҳаси ривожланмоқда\nВилоят статистика бошқармаси ахборот хизмати берган маълумотларга кўра, 2020 йил январь-март ойларида кўрсатилган бозор хизматлари ҳажми 2 005,5 млрд. сўмга тенг бўлди. Ўтган йилнинг мос даврига нисбатан ўсиш суръати 108,2 % ни ташкил этди.\nКўрсатилган бозор хизматларнинг таркибида савдо хизматларининг улуши (32,9 %), молиявий хизматлар (18,6 %), транспорт хизматлари (16,1 %), алоқа ва ахборотлаштириш хизматлари (6,0 %) ва бошқа турдаги хизматларнинг улуши (26,4 %) ни ташкил этади.\nИқтисодий фаолият турлари бўйича энг юқори ўсиш суръатлари молиявий хизматлар (131,5 %), алоқа ва ахборотлаштириш хизматлари (116,2 %), соғлиқни сақлаш соҳасидаги хизматлари (112,4 %) каби хизмат турларида қайд этилди.\n2020 йил январь-март ойларида кўрсатилган бозор хизматлари ҳажми ўтган йилга нисбатан 361,6 млрд. сўмга ошди. Молиявий хизматлар ҳажми эса 215,4 млрд. сўмга тенг бўлиб, ўтган йилнинг шу даврига нисбатан ўсиш суръати 131,5 % ни ташкил этди. Суғурта ва нафақа таъминоти бўйича хизматлардан ташқари молиявий хизматларнинг асосий қисмини пул-кредит соҳасида воситачилик хизматлари (91,8 %) ташкил этади.\nБиринчи чорак якунларига кўра вилоятда яшаш ва овқатланиш бўйича хизматлар ҳажми 41,1 млрд. сўмга тенг бўлди. Ўтган йилнинг шу даврига нисбатан ўсиш суръатлари 100,3 % ни ташкил этди.\n2020 йил январь-март ойларида аҳоли жон бошига кўрсатилган хизматлар ҳажми 710,7 минг. сўмга тенг бўлди. 2019 йил январь-март ойига нисбатан аҳоли жон бошига кўрсатилган хизматлар ҳажми 115,8 минг сўмга ошди\nАхборот хизмати бош мутахассиси\nҚуйида Сизларга ОАВни давлат рўйхатидан ўтказиш схемасини тақдим этамиз. Демак, Сизлар аввалги йилларда бўлганидай ахборот...\nМингбулоқ тумани аҳолисининг аксарияти ўтмишда – қишли-қировли кунларда хонадон ўчоғи, иситиш печига саксовул, янтоқ каби...\nЯқин-яқингача табиий газ соҳасида таъминотчи билан истеъмолчи ўртасида фойдаланилган газ ва унинг тўлови, мавҳум ёки...\nТангача қанотлилар (Lepidoptera) туркумининг барг ўровчилар (Tortricidae) оиласига мансуб. Бўлиб олма мевахўри (олма қурти) уруғ...\nНаманган вилоятида январь-май ойларида 1423,9. млрд сўмлик қурилиш ишлари бажари…\nЖорий йилнинг январь-май ойларида Наманган вилоятида жами 1423,9. млрд сўм қурилиш ишлари бажарилиб, ўсиш суръати 2019...\nКўп китоб ўқиган, илмга чанқоқ бўлган кишининг тафаккури бошқаларникидан ажралиб туради. У оламни, ҳаёт ҳақиқатини...\nНАФАҚАДАГИ АЁЛНИНГ НАФСИ\nФуқаро А.К муқаддам 4 марта судланиб, тўртинчи марта суд томонидан аёл эканлигини, нафақадалигини инобатга олиб...\nҚовун пашшаси - хавфли ҳашорот\nКейинги пайтларда миришкорларимиз учун катта муаммолардан бири қовунэкин майдонларида хавфли карантин зараркунанда “Қовун пашшаси” билан...\nНаманган вилояти бўйича деҳқон бозорларидаги айрим товарларнинг ўртача нархлари …\nМаълумот (нархларни рўйхатга олувчи томонидан кузатув ўтказилган кун ва вақтдаги нарх-наво олинади, бунда вақт ва...\nЎзбекистон Республикасида мустакиллик йилларида илк маротаба Аҳолини рўйхатга ол…\nЎзбекистон Республикаси Президентининг 2019 йил 5 февралдаги “Ўзбекистон Республикасида 2022 йилда аҳолини рўйхатга олишни...\nБегона ўтлар ноқулай тупроқ-иқлим шароитларига бардошли бўлганлиги боис маданий экинлардан олдин униб чиқиб, озиқа моддалари...\nЖамиятимизни, ҳаммамизни қийнаётган масалалардан бири бу коррупция иллати бўлиб у жамиятни, иқтисодиётни барча соҳаларни ривожланишига...\nВилоят статистика бошқармаси ахборот хизмати берган маълумотларга кўра, 2020 йил январь-март ойларида кўрсатилган бозор хизматлари...\nНаманганда рўйхатдан ўтган корхоналар сони қанча?\n2020 йил 1 май ҳолатига вилоятимизда рўйхатдан ўтган корхоналар ва ташкилотлар сони 28 091 тани ташкил этиб...\nЖАНГОҲЛАРДА ОР ТАЛАШГАН ЮРТНИНГ МАРД ВА ЖАСУР ЎҒЛОНЛАРИ ХОЛИДАН ХАБАР ОЛИНДИ\nХотира ва қадрлаш куни–халқимизнинг асрий қадриятлари, авлоддан-авлодга ўтиб келаётган урф-одат, улуғ фазилатларидан биридир.


Reuters: АҚШ Сурияда мухолифатга бериладиган ёрдамни ошириши мумкин\n14:08 / 29.09.2016\nАҚШ ҳукумати Суриянинг Ҳалаб вилояти ҳудудида ҳукумат қўшинларининг ҳаракатига жавоб тариқасида турли вариантларни кўриб чиқмоқда, улар орасида мухолифат қўллаб-қувватловини кучайтириш варианти ҳам бор.\nМуҳокамалар ҳозирча айрим ташкилотлар доирасида кечмоқда ва ҳали Барак Обаманинг столига етиб борганича йўқ. Бу ҳақда Америкадаги юқори мартабали амалдорга асосланиб, Reuters агентлиги хабар берган.\nРасмий Вашингтон ҳаракатининг салоҳиятли вариантлари орасида АҚШнинг Форс кўрфазидаги иттифоқдошларига мухолифатни янада кучли қуроллар билан таъминлашга рухсат бериш варианти ҳам мавжуд.\nКенг миқёсли ҳаракат варианти кўриб чиқилмаяпти, чунки АҚШ президенти Барак Обама америкалик аскарларнинг ҳарбий ҳаракатларда иштирок этишига қарши. Айни пайтда Суриядаги исёнчиларни ҳарбий тайёрлаш ва уларга маслаҳат бериш учун америкалик қўшимча махсус аскарлар жўнатилиши мумкин. Бундан ташқари, Ўрта Ер денгизи шарқида кема ва авиациялар гуруҳи кўпайтирилиши ва исёнчиларга гуманитар ёрдам бериш учун ҳаво коридори очилиши эҳтимоли бор.\nМаълум қилинишича, ҳукумат қўшинларининг Ҳалабдаги ҳаракат суръати Оқ уйдагиларни ҳайрон қолдирмоқда. Чунки шаҳарнинг олиниши мухолифат кучларини жиддий зарба остида қолдиради.


Ўзмиллийбанк "Lotte City Hotel Tashkent Palace" меҳмонхонасини тасарруфидан чиқарди\nАсосий/Сўнгги янгиликлар/Ўзмиллийбанк "Lotte City Hotel Tashkent Palace" меҳмонхонасини тасарруфидан чиқарди\nНашр қилинган сана: 29.10.2021 10:43\nLotte меҳмонхонаси биноси. Фото: booking.com\nЎзмиллийбанкнинг 100 фоиз эгалигидаги "Tashkent Palace New" МЧЖ (Lotte меҳмонхонаси) банк тасарруфидан чиқарилмоқда. Бу ҳақда тегишли маълумот "Корпоратив маълумотлар ягона портали"га жойлаштирилди.\nДавлат статистика қўмитаси маълумотларига кўра, меҳмонхонанинг устав капитали 39,62 млрд. сўмни ташкил этади. 29 октябрь ҳолатига Stat.uz порталида жамият эгаси сифатида ҳали ҳам Ўзмиллийбанк кўрсатилган.\nДавлат активларини бошқариш агентлигининг расмий веб-саҳифасида 15 октябрь санаси билан "Тошкент ва Hyatt Regency Tashkent меҳмонхона мажмуаларини хусусийлаштириш бўйича консультантларни жалб қилиш тўғрисида эълон" жойлаштирилган. Унга мувофиқ, Ўзмиллийбанк тасарруфидан чиқарилган меҳмонхона Давлат активларини бошқариш агентлиги балансига ўтказилган бўлиши мумкин.\n"Lotte City Hotel Tashkent Palace" меҳмонхонаси 1958 йил қурилган, 2013 йил тўлиқ қайта таъмирланган меҳмонхона бўлиб, Ўзбекистон маданий мерос объектлари қаторига киради. Ўзмиллийбанк сайтида ҳам ушбу меҳмонхона ҳақида мақола мавжуд.\nҲозирда Ўзмиллийбанк бир нечта йирик компаниялар, хусусан, "Ягона умумреспублика процессинг маркази" МЧЖ (51%), "NBU Gazgan Invest" (73%), "Азия-Инвест Банк" (96%), "NBU Invest Group" (100%), "NBU Samarkand Invest" (100%), "NBU Bunyodkor Invest" (100%) нинг катта қисм акциялар пакетига эгалик қилади.\nЭслатиб ўтамиз, "2020-2025 йилларга мўлжалланган Ўзбекистон Республикасининг банк тизимини ислоҳ қилиш стратегияси тўғрисида"ги Президент Фармонида банклар балансида уларнинг фаолиятига хос бўлмаган активларни босқичма босқич сотиш вазифаси қўйилган.\nТеги ozmilliybank nbu xususiylashtirish


Архивы ИСТЕЪФО - tafsilar.info\nЯпонларнинг аксарияти бош вазирнинг истеъфога чиқишини ҳоҳлашмоқда\n05 Aprel 12:31 by Редакция\nЯпония бош вазири Ёсихиде Суга ваколат муддати тугаши билан истеъфога чиқиши керак. Бу сўровда қатнашган мамлакат фуқароларининг аксарияти фикри. Малумот учун! Япониянинг амалдаги Бош вазири Ёсихидэ Суга ҳукмрон Либерал-Демократик Партия (ЛДП) раҳбари сифатида муддати сентябрда тугайди. Япония аҳолисининг деярли 60% унинг зудлик билан ёки ЛДП раҳбарининг муддати тугагандан сўнг истеъфога чиқишини ёқламоқда. Буни душанба куни\n31 Mart 18:44 by Редакция\nАрманистонда журналист Пайлак Фахрадянга ҳужум қилинди. Унинг сўзларига кўра, уни юқори технологияли саноат вазири Акоп Аршакян калтаклаган. Бугун Арманистон ОАВ 18 март куни Еревандаги кафелардан бирида журналист Пайлак Фахрадянни уриб юборган Арманистоннинг юқори технологик саноат вазири Акоб Аршакян истеъфога чиққани ҳақида хабар тарқатди. У ўзининг қарорига бугун, 2021 йил 31 мартда ўзининг Facebook саҳифасида изоҳ\n13 Yanvar 10:15 by Редакция\nАҚШ Конгресси Вакиллар Палатаси, кеча, 2012 йил 12-январ, сешанба куни вице-президент Майкл Пенсни Конституциядаги 25-тузатиш асосида Америка етакчиси Доналд Трампни ҳокимиятдан четлатишга чақирувчи резолюциясини қўллаб-қувватлади. Вакиллар палатаси спикери, Калифорниялик демократ Ненси Пелоси бир неча бор Пенсни резолюция қабул қилинганидан кейин 24 соат ичида жавоб беришга чақирди. Бироқ, вице-президент ташаббус билан овоз бериш бошланишидан бироз олдин\nДепутат мамлакатдаги энергетик инқирозга изоҳ берди\n12 Yanvar 10:52 by Редакция\nОлий Мажлис Қонунчилик палатаси депутати, ЎзЛиДеП фракцияси аъзоси Дониёр Ғаниев энергетика соҳасидаги инқирозни ҳал қилиш йулидаги биринчи қадам бу Ўзбекистон Энергетика вазирлиги раҳбариятининг истеъфосидир, деб ҳисоблайди. “Демократик мамлакатларда бундай инқирозлардан сўнг раҳбарларнинг ўзлари истеъфога чиқадилар. Аммо бунинг учун қадр-қимматни англаш керак. » Энергетика соҳаси раҳбарлари «худди шу инқирозда ўз қадр-қимматини ҳис қилишади», деб ёзган у.\nДЕПУТАТДОНИЁР ҒАНИЕВИСТЕЪФОЎЗБЕКИСТОНЭНЕРГЕТИКА ВАЗИРЛИГИЭНЕРГЕТИКА ИНҚИРОЗИ\n14 Dekabr 12:30 by Редакция\nАрманистон Бош вазири матбуот котиби Никол Пашинян унинг истеъфога чиқиши ҳақидаги миш-мишлар ишончсизлигини айтди. Мане Геворгяннинг таъкидлашича, истеъфога оид хабарлар «шунчалик бепарво, улар изоҳга муҳтож эмас». Душанба куни кечқурун бир қатор Телеграм каналларида Арманистон Бош вазири Никол Пашинян истеъфога чиққани ҳақидаги хабарлар ҳақиқатга тўғри келмайди. «Истефо ҳақидаги хабар шунчалик бепарвоки, ҳеч қандай изоҳга муҳтож эмас»,


26 октябр 2020, Тошкент вақти: 03:45\nБухоронинг Олот туманидаги "паспорт столи".\nБақир-чақир, жанжал, асабий муҳитда ҳолдан тоясиз. Мақсадим мутасаддиларни айблаш эмас, аммо бу аҳволни бартараф қилиш чоралари кўрилмаётгани мени таажжублантирмоқда. Чунки роппа-роса бир йил олдин борганимда ҳам шунақа аҳвол эди.\nБиттагина кондиционер қўйиш билан соатлаб кутишга маҳкум олотликлар қўланса ҳид ва чидаб бўлмас иссиқдан халос бўларди. Бу ҳам иложсиздир балки, аммо яна бир вазият борки, буни идора ходимларининг ўзи уюштирганмикин, деган ўйга бордим.\nТасаввур қилинг (ёки бошингиздан ўтган бўлса, эсланг), ҳужжатларни қўлтиқлаб, паспорт столи бошлиғи қабулига кириш учун навбатга ёзиласиз. Омадингиз келиб, 50-60-бўлиб кирдингиз, дейлик. Бошлиқ ҳужжатларингизни текширади. Ҳаммаси тўғри бўлса, қўлингизга анкета беради.\nБошлиқ қабулидан чиққанингиздан кейин ақл билан фикр юритилса, умуман кераксиз расмиятчиликка дуч келасиз. Энди сиз яна навбатга ёзилиб, котиба қизларга анкетани тўлдиртиришингиз керак. Паспорт олиш ёшига етган одам наҳотки ўзи анкета тўлдира олмаса? Битта анкета тўлдириш учун соатлаб навбат ҳосил қилишнинг сабаби котиба қизлар олаётган 2500 сўмда эмасмикан?\nСабаб пулда бўлмаган тақдирда ҳам, бошлиқ қабулидан тўғри котибаларга йўналтиришни ташкил қилиб, навбатбозликни йўқотса бўлади-ку. Ҳали олдинда расмга тушиш учун навбатга ёзилиш кераклиги ҳисобга олинса, одамларга анчагина қулайлик бўларди бу.


ИнтерФУТБОЛ :: Анчелотти «Реал»ининг етти хатоси ёхуд яна эски муаммолар юзага келди\nЖаҳондаги энг яхши ярим ҳимоя чизиғи\nАнчелотти бир неча бор унинг «Реал»ида дунёнинг энг яхши ярим ҳимоя чизиғи борлигини айтган. Ва кўпинча, бу баёнот ҳақиқатга ўхшарди. Лекин истисносиз қоидалар йўқ ва бу мавсумда дунёнинг энг яхши ярим ҳимояси юқори чўққида кўринмаяпти. Каземиро формада эмас, Тони Кроос жароҳатидан эндигина қайтди, Лука Модрич эса жамоани ҳар доим ҳам судраб юра олмайди, гарчи у астойдил интилса ва максимал даражада яхшилик қилса ҳам. Федерико Вальверде, Эдуардо Камавинга ва ҳатто Марко Асенсио ҳам ўз ўйинларининг айрим ижобий томонларини кўрсатдилар. Лекин бу етарли эмас... Ёки гап бошқа жойдами?\nЯнги номутаносиблик муаммоси\nБу янги муаммо ва у Зидан даврида деярли бўлмаган. Франциялик мутахассис ўз ихтиёридаги футболчилар таркиби ҳақида аниқ тасаввурга эга бўлган. Анчелотти эса ўзгариш қилмоқчи эди - ўз қўлёзмасини намойиш этишни ният қилганди. Карло қўл остидаги «Реал» гол уради, лекин шу билан бирга гол ҳам ўтказиб юборади ва улар тўпни италиялик мураббийлари хоҳлаганидек рақиблардан тортиб ололмайдилар.\nГол уриш муаммоси\n«Лос Бланкос» мавсумни шиддат билан бошлади - голлар уришди ва натижа кўрсатишди, лекин охирги учрашувларда жамоада жиддий муаммо - рақиб дарвозаси олдидаги имкониятларни голга айлантиришда муаммо пайдо бўлди.\n«Вильярреал», «Шериф» ва Каталониянинг «Эспаньол» клублари билан ўйинлар бунинг яққол исботидир. Жамоа жуда кўп нарсага таянади, гўёки барчаси Карим Бенземага жуда боғлиқдек, бироқ муваффақият учун бу қарамлик етарли эмас. Ҳеч ким Бенземани айблай олмайди - у ўзининг энг яхши футболини намойиш этади, аммо «Реал» каби жамоа ҳеч қачон бир ўйинчининг ўйинига боғлиқ бўлиб қолмаган.\nЎтган мавсум Зидан бошчилигидаги «Реал» жароҳатланган футболчилар сони бўйича етакчи ўринни эгаллаган - ҳаммаси бўлиб жамоа 50 марта у ёки бу футболчига умид қила олмаган. Шунча жароҳатланган футболчилар, охир-оқибат, француз мураббийига соврин ютиш имкониятини бермади. Афсуски, яна бир бор тан олишимиз керак, бу мавсумда «Мадрид» яна жароҳатлар синовидан ўтмоқда. Ферлан Менди ҳали тайёр эмас - у ҳали жорий мавсумда ўйнамаган... Дани Карвахаль, Марсело, Дани Себальос, Тони Кроос, Гарет Бэйл... Ҳатто Иско, Марко Асенсио ва Мариано Диаслар ҳам жароҳат олишга улгуришди... Ўтган йилги синдром ҳеч қаерга кетмаган - у яна кун тартибида.\nМунтазам позиция ўзгартиришлар\nКарло Анчелотти ўз жамоасида ўзгаришларни давом эттирмоқда ва бу жиддий чалкашликка олиб келди. Камавинга турли позицияларда ўйнади, Кроос Каземиро ролини олди, Давид Алаба эса ҳимоя чизиғининг аллақачон бир нечта позицияларида ўйнашга улгурди - бунинг эса нимага олиб келганини ҳаммамиз кўрдик... Начо Фернандес - «Реал»нинг яна бир Анчелотти доимий равишда у ёки бу позицияга ташлаётган ўйинчиси. Начонинг кўп қирралилиги билан ҳам, бундай «зарбалар» футболчининг ўйинига барқарорлик келтира олмайди. Худди шу нарса Лукас Васкесга ҳам тааллуқли, шунингдек, Карло ўзининг тажрибасига қўшган Федерико Вальверде каби ўйинчига ҳам... Табиийки, ён-атрофдан норозиликларнинг ёғилишини тўғри тушуниш мумкин: ахир, Анчелотти бундай тажрибаларни ишлар яхши кетаётганидан ўйлаб топмайди-ку! Албатта, жароҳатлар ўз сўзини айтмоқда - Карло ўз таркибидаги баъзи асосий ўйинчиларга умид қила олмайди ва шу сабабли у доимий ўзгаришларга юзланади... Лекин! У ёки бу ўйинчи учун позицияларнинг ҳаддан ташқари мос эмаслиги, шунингдек, тактик тузилмалардаги, айниқса, уй учрашувларида бир хил кўриниш иш бермайди, аксинча, жамоани янада ҳимоясиз қилади.\nАзардан ҳамон умид йўқ\nАнчелоттининг асосий мақсадларидан бири Эден Азардек кадрдан унумли фойдаланиш эди. Аммо бу ҳали содир бўлмади. Бельгиялик футболчи мавсумни яхши бошлаган бўлса-да, ҳамон асосий таркибга ўтиб, ўз ўрнини таъминлай олмади. Анчелотти «7» рақамига йўқолган ишончини қайтариш учун майдонда кўпроқ ўйин вақти бериш кераклигини аниқ кўрсатди. Афсуски... Азарнинг сўнгги ўйинларига қараганда, унинг олдинга силжишини баралла айтиш анча қийин... Бу яна бир жиддий муаммо. Ҳаммаси яна Карим Бенземага боғлиқликни келтириб чиқармоқда, жамоа биргина ҳужумчисиз ўйин ташкил этишни эплолмаяпти.\nКонцентрациями ёки элементар эътибор?\nАнчелотти жамоаси бу мавсум оддий хатолар туфайли гол ўтказиб юборди ва бу Чемпионлар Лигасида Молдованинг «Шерифи» билан ҳамда Ла Лигада «Эспаньол» билан ўйинларда яққол кўриниб қолди. Италиялик мутахассис иккита муваффақиятсизликдан сўнг, унинг футболчилари етарлича тажовузкор эмаслигини айтди... Аммо шундай савол туғилади, жамоанинг диққатини жамлаш, эътибор ва мотивацияга ким жавобгар бўлиши керак? Савол, албатта, риторик кўринишга эга, чунки унинг жавоби аниқ. Ҳеч ким Карлонинг маҳоратига шубҳа қилмайди, лекин «Мадрид»да муаммолар тўпланиб қолганини ҳам ҳеч ким инкор этмайди. Мавжуд муаммони айнан бош мураббий ва унинг жамоаси ҳал қилиши керак.\n«Ливерпуль» спорт директори Майкл Эдвардс Испанияга йўл олиши мумкин. Манба хабарига кўра, «Реал» уни таклиф қилиш имкониятларини ўрганмоқда. «Қаймоқранглилар» президенти Флорентино Перес унинг номзоди билан шахсан қизиқмоқда. У Эдвардсдан клубга янги футболчиларни топишга ёрдам беришини кутади ва «Реал» бош мураббийи Карло Анчелоттига ўринбосар топишига ишонади. Эдвардс «Ливерпул»да 2011 йилдан буён ишлайди, у ерга Лондоннинг «Тоттенхэм» клубидан ўтган. Майкл Муҳаммад Салоҳ ва Виржил ван Дейк билан шартномалар тузишда муҳим роль ўйнаган.


00:00 / 08.05.2009 | eski savollar | 4378\nАссаламу алйкум Шайх Ҳазратлари сизг асаволимиз қуйидагилардан иборат;1 майит қабрдан қо'йилгандан кейин, кафанга бог'ланган тугунлар ечилади, бу ҳақда сизнинг Кифоя китобингизда ҳам бошқа китоблардан ҳам ма'лумотлар берилган, лекин вилоят имомларидан бири о'зининг бир китобларида "Майит қабрга қо'йилгандан кейин унинг юзи очиб қо'йилади, кафанни тишлаб қолмаслиги учун" деб ёзибдилар. Биз бу ҳақда ма'лумот тополмадик, қайси китоблардан мана шу юзни очиш ёки очмаслик ҳақида ма'лумотлар бор? Жавобингиз учун олдиндан раҳмат!2 имомга иқтидо қилган киши, имомдан бир рукун орқада қолиб кетса, М; имом 1 - ракатнинг 2 - саждасида бо'лсаю муқтадий биринчи ракатнинг рукусида бо'лса, муқтадитнинг намози нима бо'лади???3 Имом домла Намозда адашиб бир саждани қолдириб кетса фарз адо бо'ладими..?4 Келин учун бериладиган қалин пули, маҳр хисобга о'тадими? Саволларимиз турлича бо'лганли сабабли сиздан олдиндан узр сораймиз.АЛЛОҲ СИЗДАН РОЗИ БО'ЛСИН!\n1.\tМазкур имом домла ёзган маънони мен китобларда кўрмадим.2.\tИмомдан сиз айтган шаклда қасддан ортда қолса, намози бузилади. Қасддан қолмаса, бузилмайди.3.\tИмом домла саждани қолдирса, унга такбир орқали эслатиш керак. Агар имом луқмани олмаса, муқтадийлар ўзлари иккинчи саждани қилиб олишаверади. Имом кейин саждани қилиб, саждаи саҳв ҳам қилади.4.\tМаҳрни ният қилса, бўлади.\nРустам исми маъноси хакида\nСаждаи савҳ олдидан икки елкага салом бериладими?\nзакот ҳақида бир неча саволлар


HUMO банкоматлари контактсиз ишлай бошлади\nАсосий/Сўнгги янгиликлар/HUMO банкоматлари контактсиз ишлай бошлади\nНашр қилинган сана: 08.02.2022 11:47\nМиллий банклараро процессинг маркази (HUMO тўлов тизими) ўзининг банкоматлари контактсиз ишлай бошлаганини маълум қилди. Бу ҳақда компания расмий каналида хабар берилди.\nНақд пулларни олиш учун картани NFC белгисига теккизиш ва пин-кодни киритиш талаб қилинади.\n"Ҳозирда банкоматларни нақд пул олишнинг ушбу усулига улаш ишлари фаол олиб борилмоқда, банкоматдан контактсиз услубда фойдаланишдан аввал, NFC сканер ёритилиб турганлигига ишонч ҳосил қилинг ва банкомат хизматидан фойдаланинг", - дейилади компания хабарида.\nHUMO тўлов тизими ҳозирда Ўзбекистонда фаолият олиб бораётган иккита миллий тўлов тизимидан бири. HUMO Ўзбекистонда фаолият юритаётган 32 та тижорат банки билан ҳамкорликда ўзининг пластик карталарини чиқаради. Ушбу тизимда 8 млн. дан ортиқ пластик карталар чиқарилган ҳамда 4300 дан ортиқ банкоматлар ўрнатилган.\nАввалроқ бир нечта банклар ўзининг банкоматларида пулни контактсиз нақдлаштириш имконияти йўлга қўйилгани тўғрисида хабар берган эди. Хусусан, 2021 йил 31 августда Асакабанк ўзининг NFC технологиясини қўллаб қувватловчи Mastercard халқаро картасига ёки Mastercard-HUMO ва Mastercard-UZCARD кобейдж карталари орқали банкоматлардан пулни контактсиз нақдлаштиришни йўлга қўйгани тўғрисида хабар берган эди. 2021 йил 7 декабрь куни Агробанк, 28 январда эса Asia Alliance Bank, 7 февраль куни эса Hamkorbank ўзининг HUMO банкоматларида пластик картадан пулни контактсиз нақдлаштириш йўлга қўйилганини маълум қилди.\nТеги HUMO NFC


Среда, 22 Апрель 2015 15:16\nСайёрамизни келажак учун асраб-авайлайлик\n22 апрель — Халқаро Ерни муҳофазалаш куни сифатида нишонланиши яхши анъанага айланган. Шу муносабат билан ҳар йили халқаро ҳамжамият сайёрамизни асраб-авайлаш, инсоният эътиборини мавжуд муаммоларга қаратиш мақсадида турли тадбир ва акциялар ўтказиб келмоқда.\nЖўшқин ижод ва ёрқин манзаралар\nЎзбекистон Бадиий академияси Марказий кўргазмалар залида Тасвирий ва амалий санъат ҳафталиги бошланди\nСреда, 22 Апрель 2015 15:09\nСреда, 22 Апрель 2015 15:07\nПольшанинг Шецин шаҳрида ўқ отиш бўйича паралимпиячилар ўртасида ўтказилган жаҳон кубогида спортчимиз Сервер Ибрагимов дунё рекордини янгилади.\nНуфузли мусобақанинг ўн метр масофага тўппончадан ўқ отиш бўйича саралаш босқичида ҳамюртимиз 578 очко жамғарди. Ҳал қилувчи баҳсда у 198,9 очко тўплади ва олтин медални қўлга киритди. Бу натижа жаҳоннинг янги рекорди сифатида қайд этилди.\nСервер Ибрагимов ушбу муваффақияти билан дунё рейтингида биринчи ўринга чиқиб олди ҳамда 2016 йили Бразилияда ўтказиладиган Паралимпия ўйинлари йўлланмасига эга бўлди. Шу тариқа Паралимпия ўйинларида юртимиз шарафини ҳимоя қиладиган спортчилар сони 19 нафарга етди.\nСреда, 22 Апрель 2015 15:03\nХитойнинг Пекин шаҳрида паралимпиячилар ўртасида енгил атлетика бўйича Гран-при турнири бўлиб ўтди.\nҚирқдан зиёд давлатдан уч юз нафардан ортиқ спортчи қатнашган ушбу мусобақада ҳамюртимиз Мансур Абдурашидов 200 ва 100 метрга югуриш беллашувларида олтин ҳамда кумуш медаль билан тақдирланди. Найза улоқтириш бўйича вакилимиз Темурбек ўиёсов ва қизлар ўртасидаги ядро улоқтириш баҳсида Санобар Собирова бронза медаль соҳибига айланди.


27 май 2020, Тошкент вақти: 08:57\nИслом анжумани ташкилотининг йиғинга келган бош котиби Акмалиддин Эҳсон ўғлини Оқсаройда қабул қилган президент Ислом Каримов Тошкентга бундай мақом берилишини Ўзбекистоннинг ислом тараққиётига қўшган нафақат тарихий, балки бугунги улкан ҳиссасининг халқаро миқёсда тан олинишига йўйди.\n“(Тошкентнинг Ислом дунёси маданий пойтахти, деб эълон қилинганини) Ўзбекистоннинг ислом цивилизациясига, мусулмон цивилизациясига қўшган улкан ҳиссасини тан олиш билан бирга бугунги кунда Ўзбекистон ислом қадриятларини, урф-одатларини, ақидаларини янада мустаҳкамлаш, бутун дунёга ёйишда қилаётган хизматларининг ҳар томонлама юксак баҳоси, деб биламиз”, - дея баёнот берди И.Каримов.\nАммо Ўзбекистон айрим халқаро ташкилотларнинг 2005, 2006, 2007 йиллардаги ҳисоботларида диний эркинликлар вазияти ўта оғир ва хавотирли давлат сифатида эътироф этилган. Ушбу ташкилотлар Ўзбекистонда диний эркинликлар чеклангани, жумладан, диний ташкилотларни рўйхатдан ўтказиш бўйича, диний таълим бўйича, диний эътиқодини ифодаловчи кийимларни кийиш бўйича чекловлар ўрнатилгани ҳақида айтади.\n“Форум 18” ташкилоти вакили Феликс Корли бу вазиятдан яхши хабардор ғарблик мутахассис сифатида Тошкентнинг ислом дини тараққиётига қўшган тарихий ҳиссаси улкан эканига дахл қилмайди.\n“Аммо Тошкентнинг ислом цивилизацияси ривожига узоқ тарихда қўшган ҳиссаси учун берилган муносиб баҳони Каримов ҳукуматининг ўзига берилган баҳо сифатида талқин қилишга уриниши мутлақо қабул қилиб бўлмас ҳол. Марказий Осиё мамлакатлари орасида, айниқса, Ўзбекистон диний эркинликларни мунтазам топтаб келаётган давлат. Буни тасдиқловчи ҳужжатлар эса талай”, - дейди Ф.Корли.\nУ Ўзбекистон қамоқхоналарига ташланган, айрим мустақил манбаларда 10 минг, яна бошқаларида 15 минг экани айтиладиган маҳбуслар тўғрисидаги рақамларни эслатиб ўтди. Аммо Ўзбекистон раҳбарияти бу маълумотларга кескин эътироз билдириш билан бирга аслида мавжуд вазият бўйича статистик рақамларни ҳам ошкор этмайди.\nҲозир Тошкентда ўтаётган анжумандан эса Ўзбекистон раҳбарияти халқаро ташкилотларнинг шу хулосаларига қарши дастак сифатида фойдаланишни мақсад қилган, шу боис ҳам мамлакат оммавий ахборот воситалари бу анжуманни президент Каримов талқинида ёритишга зўр бериб уринмоқда, дейди ўзбекистонлик кузатувчилардан бири Хайрулла Абдурашидов.\n“Тўғри, шу анжуман баҳона йиллар давомида қаровсиз қолган Ҳазрати Имом мажмуи, яна анча-мунча тарихий обидалар таъмирланиб қолди. Бу ҳам аслида ислом йўлида хизмат. Тўғри, масжидлар намозхонлар билан тўлган. Аммо бу масжидлар ҳозир фақат кекса ёшлилар учун хизмат қиляпти. Ўзбекистон ҳукумати жуда устамон йўл тутган. Фақат кексаларга дин учун йўл бемалол. Ёшлар ва аёллар эса мунтазам сиқувда, назоратда ва қўрқувда. Ҳозир, айниқса, мактаб ва маҳаллаларда ёшларни масжиддан қайтариш, аёлларнинг рўмолларини ечтириш ҳоллари кучайган. Менимча, бу ҳукуматнинг исломга хизмати аслида исломга қарши хизмати олдида урвоқ ҳам эмас”, - деди кузатувчи.


Алисэ Фахрутдинова: “Токио Олимпиадасини сабрсизлик билан кутяпман” – O'zbekiston Milliy paralimpiya qo'mitasi\nАлисэ Фахрутдинова: “Токио Олимпиадасини сабрсизлик билан кутяпман”\nТокио-2020 Олимпия ўйинлари йўлида биз бир қатор спорт турларида янги саҳифалар очиб бормоқдамиз. Улардан бири сифатида замонавий бешкурашни таъкидлаб ўтиш мумкин. Ушбу спорт турида терма жамоамиз аъзолари Александр Савкин ва Алисэ Фахрутдинова спортимиз тарихида илк бор Токио Олимпиадасига йўлланма олиб, юртимизда замонавий бешкураш спорт турининг истиқболига улкан ҳисса қўшишди. Айни вақтда спортчиларимиз Москвада бўлиб туришибди. Биз Алисэ Фахрутдинова билан боғланиб, карантинни қандай ўтказаётгани ҳақида суҳбат ўтказдик.\n– Ҳозирда нималар билан бандсиз?\n– Шу кунларда машғулотларни йўлга қўйиб олдик. Тўғри, машғулотлар тўлиқ ўтказилмаётган бўлса ҳам Москвада очилган спорт базаларида карантин қоидаларига риоя қилган ҳолда шуғулланишда давом этмоқдамиз. Ҳозирча югуриш ва ўқ отиш бўйича машғулот олиб борилмоқда. Шунингдек, спорт зали ва уйда умумий жисмоний тайёргарлик машқларига ҳам эътибор қаратганмиз. Ҳавзалар очилмагани учун сузиш машқлари жисмоний ҳаракатлар билан бўляпти. Бўш вақтларимда эса уй ишлари билан бандман.\n– Замонавий бешкураш спортига қандай кириб келгансиз?\n– Болалигимда ота-онам акамнинг ортидан мени ҳам сузиш тўгарагига беришди. Ўшанда 6 ярим ёшда бўлганман. Машғулотларни қолдирмай, жуда фаол эдим ишлар эдим. 1 йилдан сўнг мураббийим менга замонавий бешкураш спорти билан шуғулланишимни маслаҳат берди. Негаки бунда яна бир қатор спорт турлари бор ва мен учун қизиқарли бўлишини айтишган. Ўзимни синаб кўргач бу спорт менга ёқиб қолди ва профессионал спортга кириб келдим.\n– Карантиндан кейин бешкурашчилар қайси йўналишда спорт формани тиклаб олишга қийналишади?\n– Мен учун сузишда яхши формага кириш мураккаб бўлса керак. Негаки, сал кам 4 ойдан бери ҳавзага тушганимиз йўқ. Ҳа, назарий жиҳатдан жисмоний машқларни амалга ошириб бордик, аммо ҳавзадаги машғулот қуруқликдагидан катта фарқ қилади. Афсуски, сувни ҳис қилишимиз камайиб кетган. Шунинг учун ҳам менга сузишда спорт формамни тиклаб олиш мураккаб бўлади.\n– Барча йўналишда яхши жисмоний ҳолатга кириш учун қанча вақт керак?\n– Ҳамма йўналишларда шуғулланишга рухсат берилганда яхши формага кириш учун 2 ой кетса керак. Агар мусобақаларда иштирок этадиган юқори тайёргарлик ҳақида гапирадиган бўлсак, менимча, камида 3-4 ой талаб қилинади.\n– Кино ёки театр?\n– Ҳар иккисини ҳам ёқтираман. Кинолардан Марвел сериясидаги барча фильмларни, қолаверса, кўпчилик қизлар қатори мелодраммаларни севиб томоша қиламан. Номларини келтириб ўтсак, “Кундалик хотиралари”, “Перл-Харбор” менинг севимли фильмларим. Театрга ҳам тез-тез бориб тураман ва ҳар сафар катта таассуротлар, эмоциялар олиб қайтаман. Ҳатто томоша пайти кези келганда кулиб, йиғлайман ҳам.\n– Қайси ошхона кўпроқ ёқади?\n– Мураккаб савол. Овқат танламаганим учун барча ошхоналар ёқади. Бироқ корейс таомлари билан ҳалигача яхши “чиқиша олмайман”. Лекин япон миллий таомлари ижобий таассурот қолдирган. Шунингдек, бизнинг татар анъаналаридаги барча таомлар, айниқса, онам пиширган овқатларни севиб танаввул қиламан.\n– Карантиндан кейин фаолиятингизни қандай кўрмоқдасиз?\n– Менимча, карантингача қандай бўлган бўлса, шундай. Тўғриси, карантинда жисмоний ҳолатимни бироз йўқотганимни инобатга олмаса, руҳий тикланиб олиш ва бошқа томонлардан анча фойда бўлди. Умуман олганда, доимий машғулотларга қайтамиз. Умид қиламизки, маҳоратимизни янада ошириш учун халқаро йиғинлар ва мусобақаларда яхши қатнашишда давом этамиз.\n– Олимпиадани қандай тасаввур қиляпсиз?\n– Олимпиада нима эканлигини тасаввур қила олмайман. Тўғри, шу пайтгача телевидениеда мусобақалар орқали унинг қанчалик чиройли ва оммавий эканлигини кўриб келганмиз. Бироқ унинг иштирокчиси сифатида шахсан қатнашсанг, бошқача эмоция кутар экансан. Шу боис сабрсизлик билан ушбу ҳодисани кутмоқдаман. Ўзбекистон жамоаси билан энг катта орзуйим ушалаётганидан бағоят мамнунман. Буни аслида сўзлар билан ифодалаш жуда мураккаб.\nҚиличбозларимиз диетологик онлайн семинарда иштирок этишди


Кадрлар сиёсати: унга давлат сиёсий тизимининг таъсири | huquqburch.uz\nКадрлар сиёсати: унга давлат сиёсий тизимининг таъсири\nДавлат кадрлар сиёсатининг субъекти бўлиб, у мазкур сиёсатни ишлаб чиқиш, уни амалга ошириш ҳуқуқи ва масъулияти билан таъминланган тарзда ушбу жараёнда фаол иштирок этади. Шу маънода, кадрлар сиёсатининг асосий мавзуси давлатдир.\nТадқиқотчилар фикрича, «давлат – аҳолидан ажралиб турадиган ҳокимият, бошқарув органини ифодаловчи ва иккинчисининг розилигидан қатъи назар, айрим ҳудудлар ва аҳолини бошқариш (ҳаракатлар бажарилишини талаб қилиш) учун юқори ҳуқуқ ҳамда даъволарини амалга оширишида куч ва воситаларга эга махсус барқарор сиёсий бирлик». (1)\nЭлита ва табақаланиш ғояси тарафдорлари давлатни «ижтимоий муносабатларни тартибга солувчи мустақил марказлашган ижтимоий-сиёсий ташкилот» деб ҳисоблашади. У маълум бир ҳудудда жойлашган ва иккита асосий қатлам – ҳукмронлар ва бўйсунувчилардан ташкил топган мураккаб, табақаланган жамиятда мавжуд. Ушбу қатламлар ўртасидаги муносабатлар биринчисининг сиёсий устунлиги ва иккинчисининг солиқ мажбуриятлари билан тавсифланади.\nА. Грамсcи давлат тушунчаси остида нафақат мажбурлаш аппарати, балки «гегемониянинг хусусий аппарати» ҳам тушунилиши кераклигини қўшимча қилади ва қуйидаги формулани келтиради: давлатнинг гегемонлиги «мажбурлаш зирҳи билан ҳимояланган».\nГегемонлик, маълумки, нафақат очиқчасига зўравонлик, мажбурлаш, балки синфий стратегик иттифоқлар тизимига асосланган ҳукмрон кучларнинг бир шакли, куч гуруҳлари ўртасида мафкуравий ва маданий устунлик тўғрисидаги битимлар тўпламини ҳам ифодаловчи тушунчадир. Бир гуруҳнинг давлат кадрлар сиёсати субъекти сифатидаги гегемонлиги барқарор стратегиясиз сақланмайди. Давлат кадрлар сиёсатининг ўзига хос хусусиятлари бошқариш ёки ҳукмронлик қилишга қаратилган ушбу стратегияга боғлиқ.\nФикримизча, давлат кадрлар сиёсати тизимнинг ядроси сифатида аниқ таҳлил қилиниши керак. Чунки давлат кадрлар сиёсати сиёсий тизимнинг ўзига хос хусусиятларига ҳам боғлиқ бўлади. Ушбу магистрал нафақат мавжуд синфларнинг, балки ҳокимият гуруҳлари ва аҳолининг стратегик иттифоқлари (бюрократия, ёлланма мансабдор шахслар, маҳаллий ҳокимият ва бошқалар ўртасида) мавжудлигини кўрсатади. Шу билан бирга, давлат ва давлат кадрлар сиёсатидаги тизимли характердаги ўзгаришлар аниқ ижтимоий-тарихий шаклланишларнинг ўзгаришини ҳисобга олган ҳолда ўрганилиши керак. Афсуски, бу жиҳат кадрлар сиёсатини сиёсий тизимнинг шаклланишидан алоҳида ўрганадиган айрим муаллифлар томонидан ҳар доим ҳам эътиборга олинмайди.\nАмерикалик тадқиқотчи Р. Далнинг фикрича, сиёсий тизим инсоний муносабатларнинг барқарор тури бўлиб, унинг асосий таркибий қисмлари сифатида ҳокимият, етакчилик ёки ҳокимиятга муносабатни ўз ичига олади. Фикримизча, ҳар қандай муносабатларнинг қамраб олиниши сиёсий тизимни жуда кенг тушуниш хавфини келтириб чиқаради ва шунинг учун ҳам уни ижтимоий тизим билан бирлаштириш мақсадга мувофиқдир.\nВ.Н. Лавриненко сиёсий тизимни жамиятда сиёсий ҳокимиятни амалга оширувчи ўзаро боғлиқ ва ўзаро таъсир қилувчи давлат ва жамият институтлари ҳамда улар ўртасидаги ҳокимият тўғрисида ўрнатилган муносабатлар йиғиндиси сифатида кўради. Аммо олим сиёсий тизимнинг яхлитлиги ва ёпиқлиги тўғрисида умуман гапирмайди. Ҳатто Аристотель ҳам яхлитлик ва қисм тоифаларини фақат объектлар орасидаги механик боғланиш деб ҳисоблаган. Ваҳоланки, сиёсий тизим объект сифатида турли қисмлардан иборат мураккаб бирликдир.\nКадрлар сиёсатида қарор қабул қилиш механизми қандай яратилишини тушуниш учун давлатни сиёсий тизимнинг ядроси сифатида кўриш лозим. Шу нуқтаи назардан Г.Алмонд келтирган сиёсий тизим модели таҳлил учун энг мос эканини таъкидлаш жоиз.(2)\nҚарорлар қабул қилиш жараёни сиёсий тизимнинг асосий функцияси бўлиб, қуйидаги босқичларни назарда тутади:\nманфаатларни ифодалаш – ҳокимият гуруҳлари ва жамиятлар талабларни шакллантиради;\nманфаатларни бирлаштириш – турли гуруҳлар орасидаги лавозимларга муқобил номзодлар муҳокама қилинади. Ҳамкорлик гуруҳлари қатор мақсадларга эришиш учун турли шартномалар пакетларини ўз ичига олади ва блокларни шакллантиради;\nсиёсий йўналишни аниқлаш – ушбу босқичда бюрократия фойда кўзлаб номзодларни лоббизмда қўллабқувватлашни ўз зиммасига олган гуруҳ ёки блокнинг ёнини олади. Гуруҳ кадрлар стратегиясини танлашда гегемонликка эришади – жамоавийлик (жамоавий бошқарув), автократик (тайинлашдаги устунлик, қатъий иерархия), кадрлар бошқарувини марказлаштириш даражаси фарқланади. Баъзи муаллифлар бундай стратегияларнинг аралаш турини ҳам эътироф этишади;\nсиёсий йўналишни амалга ошириш – партия ва давлат органлари томонидан амалга оширилади. Ғолиб гуруҳ давлат қа- рорларини қабул қилади. Шу билан бирга, бошқарув ва кадрлар сиёсатида ўз геге- монлигини сақлаб қолишни истаган доминант гуруҳ ўзининг кадрлар сиёсатининг яхлитлигини таъминлашдаги позицияларни шундай тартибга солади.\nГ. Алмонднинг фикрига кўра, ҳукумат қарорларини қабул қилиш босқичлари тизим функциялари орқали бошқарилади. Улар ядро давом этадими ёки ўзгарадими, қарор қабул қилиш ва сиёсат ишлаб чиқариш жараёни кучлар гуруҳи томонидан назорат қилинишда давом этадими-йўқлигини аниқлайдилар:\nСиёсий социализация – оила, мактаб, диний ташкилотлар, оммавий ахборот воситалари, фуқаролик жамияти институтлари, жамоатчилик бошқаруви. Уларнинг баҳоси аҳолининг ҳокимият гуруҳига бўлган ишонч даражаси билан боғлиқ.\nСиёсий ёллаш – одамларни сиёсий фаолиятга танлаш ва бошқарувдаги ҳукмрон гуруҳ гегемонлигини таъминлаш.\nСиёсий алоқа – ҳокимият томонидан бошқариладиган ёки унга алоқаси бўлмаган маълумотларнинг ҳаракати, тескари алоқа.\nСиёсат функциялари талаблар ечимига айланганда, ядродан «чиқиш» учун ишлайди. Уларни амалга ошириш учун қуйидагилар зарур: а) солиқ шаклида ресурсларни йиғиб олиш; б) ресурсларни тартибга солиш; в) товар ва хизматларни аҳолининг турли гуруҳлари ва ҳокимият органлари ўртасида тақсимлаш. Сиёсий ва бошқарув фаолиятининг ушбу натижалари, ўз нав- батида, янги «кириш» сигналларини келтириб чиқаради – бу кадрлар сиёсатида гегемонликни амалга оширувчи куч гуруҳини қўллаб-қувватлашни кучайтирадиган ёки камайтирадиган талаблардир.\nБизнингча, Г. Алмонд сиёсий тизимининг модели нафақат бошқарувдаги гегемонлик масаласида ҳокимият гуруҳлари ва жамият ўрта- сидаги зиддиятларни таҳлил қилиш учун, балки уларнинг давлат кадрлар сиёсатига таъсирини ўрганишда ҳам фойдали бўлади. Сиёсий тизимнинг марксистик модели эса давлатдаги кадрлар муносабатларига ижтимоий-иқтисодий шаклланиш таъсирини таҳлил қилиш учун тезкор ҳисобланади.\nДемак, сиёсий кучлар давлатнинг кадрлар сиёсатига фаол таъсир кўрсатади, яъни жамиятда ишлаб чиқариш воситаларига эгалик қилувчилар, иқтисодий ва сиёсий ҳокимиятга эга бўлганлар давлат кадрларини тайинлашга таъсир кўрсатади. Хўш, жамиятдаги сиёсий кучлар ва уларнинг муносабатлар механизми қандай? Сиёсий ғоялар ва давлат режимлари кадрлар сиёсатига қандай таъсир кўрсатади?\nМасалан, коммунистик ишлаб чиқариш воситаларига хусусий мулкчиликнинг йўқлиги мос келса, капитализм режимида ишлаб чиқариш воситаларига нисбатан хусусий мулкчилик асосий рол ўйнайди. Бинобарин, сиёсий тизим ўз манбаларига эга ва улар – сиёсий кучлар (синфлар, аҳоли гуруҳлари, давлатлар ва давлат гуруҳлари) бутун тизимни ривожлантириш механизмини – сиёсий муносабатлар ва ривожланиш ва ўзаро таъсир натижаси – сиёсий маданият (сиёсий ғоялар ва сиёсий институтлар)ни яратадилар.(3) Бу тизим ёпиқ бўлиб, агар бирор ҳалқа тушиб қолса (партия, халқ назорати, кенгашлар ва бошқалар), унда тизимнинг асосий қисми – давлат ва унинг кадрлар сиёсати беқарорлашади ёки йўқ бўлади. Ёпиқ табиати туфайли сиёсий тизим таркиби ўзаро боғланиб, фаолият юритади, бу ўз ядроси – давлатни сақлайди.\nЯнги манбалар билан тизимнинг янги ядроси пайдо бўлади ва бу давлат ёки унга тегишли кадрлар сиёсатига таъсир кўрсатади. Шунинг учун кадрлар тизими кадрлар кучининг маълум ёпиқ яхлитлиги сифатида меҳнат ресурсларини бошқариш стратегиясига нисбатан давлатдан кейин ҳам тубдан ўзгаради. Демак, сиёсий кучларсиз сиёсий тизимнинг манбалари ҳам бўл- майди. Сиёсий кучлар, албатта, давлат ҳокимияти билан алоқага киришади. Ушбу муносабатлар жараёнида маълум сиёсий ғоялар ва сиёсий институтлар пайдо бўлади, яъни сиёсий кучлар ва уларнинг ўзаро муносабатларига тескари таъсир кўрсатадиган муайян бир жамиятнинг сиёсий маданиятини ифодалайди.\nХулоса ўрнида таъкидлаш жоизки, сиёсий тизимнинг ядроси сифатида давлат олдида доимо қийин вазифа туради – бунда халқ манфаатлари, гуруҳлар, қатламлар, фуқароларнинг ҳуқуқлари ҳисобга олиниши керак. Давлат буни ҳокимият тармоқлари ўртасида кадрлар функцияларини тақсимлаш орқали ҳал қилишга уринади. Масалан, давлатнинг яхлитлиги билан бир қаторда, унинг турли органлари ҳам кадрлар сиёсати субъектлари бўлиши мумкин. Демак, ҳокимиятнинг вакиллик органи – парламент нафақат сайловчиларнинг хоҳиш-иродасини ифода этиш, балки кадрлар сиёсатига қонуний хусусият бериш, унинг асослари ва принципларини қону- нийлаштириш, маълум бир доирада мавжудлигини белгилашни зиммасига олади.\nИжро этувчи ҳокимият органлари умуман давлат кадрлар сиёсатини ишлаб чиқиш ва амалга оширишда, хусусан, кўплаб бўйсунувчи муассаса ва ташкилотларда бевосита иштирок этади.\nПрезидент эса умуммиллий сайланган давлат раҳбари сифатида кадрлар сиёсатини шакллантиришга катта таъсир кўрсатади. Бу қуйидагиларга асосланади: тегишли фармонлар, меъёрий ва бошқа ҳужжатлар қабул қилиш орқали давлат кадрлар сиёсатининг устувор йўналишларини, асосий мақсад ва вазифаларини белгилаш; кадрлар сиёсати соҳасидаги барча ҳокимият органлари фаолиятини мувофиқлаштириш; марказий ва маҳаллий ҳокимият органларининг мувофиқлаштирилган тарзда ишлаши ва ўзаро таъсирини таъминлаш; ходимларни лавозимларга, шу жумладан, вазирлик лавозимларига тайинлаш.\nДавлат кадрлар сиёсатининг кўп қиррали бўлиши уни ишлаб чиқиш ва амалга ошириш жараёнини мураккаблаштиради. Шу билан бирга, унинг тўғри ташкил этилиши кадрларнинг касбий тайёргарлиги, танланиши ва рағбатлантирилиши устидан юқори назоратни таъминлайди.\nЎзМУ мустақил изланувчиси.


АҚШта 5 жылдан берли ең жақсы шыпакерлер қатарынан орын алып киятырған қарақалпақстанлы Жолдас Қулжанов ҳаққында билесиз бе? » KarInform\nӨзбекстан Республикасы Денсаўлықты сақлаў министри Алишер Шодмонов АҚШтағы жетекши клиникалардың бири – Сент-Луис университетиниң Ортопедиялық хиррургия департаменти басшысы, белгили қәниге, жерлесимиз Жолдас Қулжанов пенен ушырасты. Бул ҳаққында министрликтиң мәлимлеме хызметине тийкарланып Kun.uz хабар бермекте.\nЖолдас Қулжанов шығысы қарақалпақстанлы болып, 1989-жылға шекем Никарагуада ҳәм «Пахтакор» футбол клубының шыпакери сыпатында жумыс алып барған. 1989-1995-жыллары Ташкент медицина академиясы 2-клиникасының травматология ҳәм ортопедия бөлими баслығы болып ислеген. Соннан берли тәжирийбели травмотолог-ортопед Америка Қурама Штатларында жумыс ислемекте.\nОл ҳәзирги ўақытта АҚШта жылына 700 ге шамалас қурамалы операцияларды табыслы өткериў менен бирге, университет клиникасында бирнеше мәмлекетлердиң травмотолог-ортопедлерине билим береди, дүньяның белгили медициналық орайларында тәжирийбе сабақларын алып барады. Ж.Қулжанов бес мәрте АҚШта жылдың ең жақсы шыпакерлериниң бири сыпатында тән алынған.\nУшырасыўда жерлесимиз Өзбекстан медицинасын және де раўажландырыў оғада әҳмийетли екенлигин атап өтти. Буның ушын болса бар күш-жигерин сарплаўға тайын екенлигин билдирди.\nСондай-ақ, Ж.Қулжанов Өзбекстанда режелестирген жумысларының басланыўы сыпатында усы жылдың 23-июнь – 3-июль күнлери Сент-Луис ҳәм Сан-Диегодағы қәнигелестирилген медицина орайларындағы белгили нейрохиррург, нейрофизиолог, уролог, травматолог-ортопед ҳәм басқа шыпакерлер топарының елимизге келиўин шөлкемлестирмекши екенлигин билдирди.\nҚуран оқыў жарысының Жоқары орын ийеси, қара& ...\nПрезидент басламасы менен өткерилген видеоселектор жыйналысында о\nҚарақалпақстанлы художник Сәрсенбай Байбосынов К ...


Турк депутати: Анқара Гулен иши бўйича 85 қути ҳужжатни АҚШга топширди\n11:52 / 05.08.2016\nТуркия ҳукумати мухолифатчи Фатҳуллоҳ Гуленнинг 15 июль кунги давлат тўнтаришига алоқадорлигини тасдиқловчи 85 қутига жойланган ҳужжатлар тўпламини АҚШга топширган. Бу ҳақда, 4-август куни Нью Йоркда, Туркия парламентининг Миллий ҳаракат партиясидан аъзоси Камил Айдин маълум қилган.\nУ, АҚШга Американинг турли маъмуриятлари билан музокаралар ўтказиш мақсадида келган Туркия парламент делегацияси таркибида ташриф буюрган. Улар, Гуленнинг тезроқ топширилишига эришиш ниятида. Айдин Туркиянинг БМТдаги доимий ваколатхонасида қилган чиқишида айтишича, Америка ва турк томони Гуленнинг экстрадицияси масаласи юзасидан алоқаларни давом эттиради.\nЎз навбатида, Туркиянинг ҳукмрон Адолат ва тараққиёт партияси депутати, парламентнинг ташқи сиёсат қўмитаси раиси Таха Озханнинг таъкидлашича, АҚШнинг расмий шахслари билан учрашув якунлари, "воқеаларнинг ижобий ривожланишига" умид уйғотади.\n"Биз, Адлия, Миллий хавфсизлик, Давлат департаментлари ва Пентагонда бўлдик – уларнинг барчаси ҳамкорлик қилишга тайёрликларини билдиришди. Улар юзага келган вазиятдан яхши хабардор", - деган сиёсатчи.\nТаха Озхан шунингдек, мабодо Америка томони Гуленни топширмайдиган бўлса ҳам, АҚШнинг Инжирлик ҳарбий базасидан фойдаланишига барҳам берилмаслигини таъкидлаган. Унинг айтишича, бу мавзудаги барча фикрлар ОАВнинг "асоссиз хабарлари бўлиб", Туркиянинг НАТО таркибидан чиқиши тўғрисидаги ахборотлар ҳам муҳокама қилишга арзимайдиган бўҳтондир.\n"Туркия ҳеч қачон бундай арзон тактик амалиётларга қўл урмаган", - деган депутат Туркиянинг БМТдаги ваколатхонасида бўлиб ўтган матбуот анжуманида.\nУнинг сўзларига кўра, Анқара бу каби кескин чоралар кўриши учун "кўплаб жиддий ҳодисалар" рўй бериши керак.\nАҚШ Туркия Гулен


Хитойдан автобуслар келтирилади – Сурхон тонги\nБош саҳифа / Жамият / Хитойдан автобуслар келтирилади\nХитойдан автобуслар келтирилади\nАвгуст 9, 2019\tЖамият Изоҳ қолдириш 562 Кўрилди\nАҳолининг талаб ва эҳтиёжини ҳисобга олган ҳолда бир қанча ишлар амалга оширилмоқда. Шаҳар ва туманлараро йўловчи ташиш хизматини намунали йўлга қўйиш, аҳолига қулайлик яратиш мақсадида Термиз шаҳридаги барча йўналишларда янги автобуслар қўйилгани шаҳар аҳлини хурсанд қилганди.\nЯна бир янгилик. Вилоят ҳокимининг ўринбосари Алишер Амиров бошчилигидаги делегация томонлар ўртасида ҳамкорликни йўлга қўйиш, истиқболли лойиҳалар бўйича музокаралар олиб бориш мақсадида Хитой Халқ Республикасининг Цзянсу провинциясида бўлди.\nХитойдан олиб келинадиган бу замонавий автобуслар Термиз шаҳрида транспорт хизмати сифатини ошириш, аҳолига замонавий хизмат турларини кўрсатиш имконини беради.\nОлдинги Равон йўллар тараққиётдан нишона\nКейинги Қурбон ҳайитини нишонлаш тўғрисида\n“Ташаббус-2018” вилоят босқичи ғолиблари сараланди


Ганчкорлик - Intangible Cultural Heritage of Uzbekistan\nБухоро мактаби ганчкорлигининг техник жараёни бирмунча мураккаб, ишловларнинг ноёб услублари ва ранг-баранг оҳанглари билан ажралиб туради. Самарқанд усталарининг ишлаш услублари Бухоро ганчкорлигига яқин бўлиб, мураккаб ганчнинг сталактит услуби орқали деворлар юқори бурчакларини ўйма нақшли панно безатилиши билан ажралади. Тошкент мактабида кенг тарқалган ўсимлик-ислимий композициялар фарғоналик усталарнинг ишларига яқин бўлиб, кўпинча "ўсимлик занжири" туркумидаги нақшларни ташкил этади. Қўқон ва Хива ганчкор усталарининг ишлари мураккаб ораста киёфали хандасавий нақшлари – гирихлар билан бой.\nХХ асрнинг ярмида ганчкорлик анъаналари йўқолиш арафасида бўлган, лекин 1970-чи йилларидан бошлаб Тошкент ва Ўзбекистоннинг бошқа шаҳарларида давлат аҳамиятига молик объектларни, магазин, кафеларнинг қурилишида ганчкорликдан унумли фойдаланишга ҳаракат қилинди. Шу боис 1990 йилларда Тошкентда юқори даражали ганчкорлик мактаби ривож олиб ("Усто" бирлашмаси усталари), уларнинг фаоллигида пойтахтнинг турли бинолар интерьерлари безатилди ("Оқ сарой" қароргоҳи, Олий мажлис биноси, "Туркистон" концерт зали, Темурийлар тарихи Давлат музейи, "Наврўз" никоҳ ўйи, пойтахт театрлари, метрополитен станциялари ва б.).\nҲозирги вақтда ганчкорлик амалий-безак санъатининг етук тури бўлиб, унинг Ўзбекистондаги меъморчилик иншоотлари безашда аҳамияти катта. Ганчкорлик усталарининг ижодий намуналарига бўлган талаб Халқаро миқёсида эканлигини кўрсатмоқда (Қозоғистон, Тожикистон, Россия, Украина, Германия, Франция, Малайзия, Туркия, АҚШ, Швейцария ва б.).


Кальций Д3 витамини билан – medu.uz – Дорилар ҳақида маълумотлар ўзбек тилида\nКальций Д3 витамини билан\nHome Йўриқномалар Кальций Д3 витамини билан\nCALCII CUM VITAMINO D3\nПрепаратнинг савдо номи: Кальций Д3 витамини билан\nЧиқарилиш шакли: апельсин таъмли чайналадиган таблеткалар.\nфаол моддалар: кальций карбонати – 625,0 мг (250 мг кальцийга эквивалент), Д3 витамини (холекальциферол) 2,4 мг (200 ХБ (5 мкг) Д3 витаминига эквивалент).\nёрдамчи моддалар: лактоза, қанд, сукралоза, изомальт, апельсин ароматизатори, магний стеарати, титан диоксиди, маккажўхори крахмали.\nТаърифи: думалоқ, иккиёқлама қавариқ доғлари бўлган оқ рангли ғадир-будур ғовак юзали, апельсин таъмли чайналадиган таблеткалар.\nКальций ва фосфор алмашинувини бошқарувчи мажмуавий препарат. Организмда кальций ва Д3 витамини етишмовчилигини тўлдириб, суяк тўқимасини резорбциясини (сўрилиб кетишини) сусайтиради ва зичлигини оширади, тишларни минерализацияси учун зарур.\n– остеопорозни (шу жумладан, менопаузал, сенил, стероид, идиопатик остеопорозни) ва унинг асоратларини (суякларни синишларини) олдини олиш ва мажмуавий даволаш учун;\n– препаратнинг компонентларига юқори сезувчанлик (лактозани ўзлаштира олмаслик, лактоза танқислиги, глюкозо-галактоз мальабсорбция);\n– сийдик-тош касаллиги (кальцийли тошларини ҳосил бўлиши);\nАпельсин таъмли чайналадиган таблеткалар №10, №20, №50, №100 (контур уяли ўрамларда).\n1, 2, 5 ёки 10 контур уяли ўрамдан қўллаш бўйича йуриқномаси билан бирга қутига жойланади.\nКальций ДЗ Наброс25.05.2018Кейингиси


Қайси смартфонлардан ўз эгалари ростакамига рози? (AnTuTu рейтинги, 2021 йил март) - Terabayt.Uz\nҚайси смартфонлардан ўз эгалари ростакамига рози? (AnTuTu рейтинги, 2021 йил март)\nAnTuTu бенчмаркига кўра март ойидаги энг бақувват Android-флагманлар рейтингини тақдим этган эдик. Мазкур сервис жамоаси ўрта нархли смартфонларнинг ТОП-ўнталигини ҳам эълон қилган.\nAnTuTu сервиси ўз эгаларини қониқтирганлик даражасига кўра ҳам Android-смартфонларнинг рўйхатини чиқарди. Ушбу рейтинг бенчмарк фойдаланувчиларининг ўз смартфонлари ҳақида 2021 йил март ойида билдирган муносабатларига асосланган.\nФевралдаги рейтинг етакчиси – Huawei Mate 40 флагмани 98,04 фоизлик қониқиш кўрсаткичи билан март ойида ҳам энг кўп ижобий баҳо олган смартфон бўлди. Умуман, бир неча ойдан бери кучли учликдан тушмай келмоқда.\nИккинчи ўрин эгаси ҳам ўзгармаган – Meizu 17 Pro модели ўз фойдаланувчиларини 97,97 фоиз ҳолатда рози қилган. Эслатиб ўтамиз – ушбу флагман январдаги рейтинг ғолиби эди. Мазкур қурилманинг давомчиси эса...\nSamsung компаниясининг ўтган йилги Galaxy S20 Ultra 5G флагмани (97,82%) кучли учликни якунлаб берган. Қолган ўринлардан эса мана бу смартфонлар ўрин олган:\nHONOR 30 Pro+ (97,75%)\nGalaxy Note 20 Ultra 5G (96,55%)\nBlack Shark 4 Pro (96,36%)\nMeizu 17 (96,32%)\nMeizu 18 (95,36%)\nMeizu 18 Pro (94,09%)\nOPPO Find X3 Pro (93,87%).\nЭътибор беринг: ўз эгасини рози қилган смартфонлар ўнталигига фақатгина камтар Meizu компаниясининг учта модели кирган.\n#AnTuTu #Huawei #Meizu #Oppo #Samsung #Smartfon #Xiaomi #Android смартфон #бенчмарк #рейтинг #смартфонлар #Honor # 5G смартфон #5G-смартфони #AnTuTu рейтинги #Meizu 17 #Samsung Galaxy S20 Ultra #Meizu 17th #Huawei Honor 30 Pro+ #Huawei Mate 40 #Samsung Galaxy Note 20 Ultra #Oppo Find X3 Pro #Meizu 18 #Meizu 17 Pro #Xiaomi Black Shark 4 Pro #Meizu 18 Pro


Қалбаки валюталарни олиб киришга бўлган уринишларнинг олди олинди\nҚалбаки валюталарни олиб киришга ...\n“Тошкент-АЭРО” ихтисослаштирилган божхона комплексининг Контрабандага қарши курашиш ва божхона аудити бўлими ходимлари томонидан яқинда республика ҳудудига ҳаво йўллари орқали қалбаки валюталарни олиб киришга бўлган уринишларнинг олди олинди.\nЖумладан, пойтахт аэропортида "Истамбул-Олма-ота-Тошкент" йўналиши бўйича учиб келган йўловчилардан бири божхона назоратидан яшил йўлак орқали ҳаракатланаётиб, божхона ходимларининг диққатини тортади.\nШундан сўнг, ушбу шахснинг багажи белгиланган тартибда божхона кўригидан ўтказилганида, багаждаги сочиқлар орасида 5000 АҚШ доллари миқдоридаги нақд хорижий валюта борлиги аниқланди. Аммо, мазкур валюталарнинг ҳақиқийлиги божхона ходимларида шубҳа уйғотди. Бир қарашда ҳақиқийдек туюлган купюраларнинг барчаси қалбаки бўлиб, буни қалбаки купюраларни аниқлашга ихтисослашган валюта детектори ҳам тасдиқлади. Энг қизиғи шундаки, купюраларнинг аксариятида серия рақамлари ҳам бир хил бўлган.\nШу куни тезкор тадбир халқаро аэропорт автотураргохида ва Яшнобод туманида давом эттирилиб, мазкур қалбаки валюталарни қабул қилиб, эгасига етказиши лозим бўлган шахслар ҳам кетма-кет қўлга олинди.\nҚарангки, улардан бирининг бошқарувидаги “Ласетти” маркасидаги автотранспорт воситасини кўздан кечириш давомида, олд йўловчи ўриндиғи остида яна сохта 5000 АҚШ доллари борлиги аниқланди.\nНиҳоят, пойтахтимизнинг Юнусобод туманида ўтказилган тезкор тадбирда мазкур қалбаки валюталарнинг ҳақиқий эгаси уларни қабул қилиб олаётган вақтида фош қилинди.


12:00 / 23.05.2019 | Navruza | 1165\nАссалому алайкум! Оиламда фақат мен намоз ўқийман. Турмуш ўртоғим менга намоз ўқи деб буюрган бўлсаларда, ўзлари намоз ўқимайдилар. Яхши-ёмон гапирдим, барибир бефойда, кўзларига ёмон кўриниб қолаябман. Бир неча марта менга хиёнат қилиб, зино қилаётганини сездим. Индамадим, ичимга ютдим. Охири бўлмади, гапирсам яна мен ёмон бўлиб қолдим. Ҳар сафар уруш чиқса “кет уйинга, йўқол” дер эдилар. Ҳечам кетмаганман. Бу сафар ҳам шундай бўлди. Ҳозир уйимдаман. Бир оғиз фарзандидан хабар олмади. Қайнонам “қайтинг уйга ўғлим ҳайдамадим” деди деябдилар. Нима қилишга ҳайронман. Индамай кутайми инсоф кириб ўзлари келишини ёки уйга борайми? Қадрсиздекман худди.\n- Ва алайкум ассалом! “Хар сафар уруш чикса кет уйинга йукол дер эдилар” деган гапингизни аниқлаб олинглар. Чунки бу каби сўзлар ила орага талоқ тушиш хавфи бор. Бу каби масалаларни жонли мажлисда, икки томон ва гувоҳлар ҳузурида кўриш керак. Сизлар ўзингизга яқин жойдаги бирор аҳли илмга учраб маслаҳат қилинглар. Валлоҳу аълам!


Пиримқул Қодиров. Илинж (ҳикоя) | www.ziyouz.uz\nБош саҳифа Ўзбек насри онлайн антологиясиПиримқул Қодиров (1928-2010)Пиримқул Қодиров. Илинж (ҳикоя)\nПиримқул Қодиров. Илинж (ҳикоя)\nМенинг икки опам уруш даврида Ватан ҳимояси йўлида ҳалок бўлган эрларига садоқат сақлаб, бошқа турмуш қуришмади. Бири икки ўғилни, бири уч фарзандни отасиз ўстириб одам қилишди. Бундай оналар ҳар бир қишлоқда, ҳар бир шаҳарда бор. Мен шу ҳикоя орқали уларнинг ҳаммасига чексиз эҳтиромимни изҳор қилмоқчиман.\nКечаси соат иккиларда дарвоза тақиллади. Айвонда ётган Алишер қаттиқ ухлаб қолган экан, тезда уйғонмади. Дарвоза қаттиқроқ тақиллагандан кейин ички уйнинг эшиги ғийқиллаб очилди-ю, Иқбол опа айвонга чиқди. Алишер энди уйғонди ва сапчиб ўрнидан турди. У қоронғида апил-тапил кийинар экан, дарвоза томонга:\n— Ҳозир! — деб қўйди.\nИқбол опа ички бир титроқни босишга тиришиб:\n— Тезроқ қара-чи, даданг эмасмикан? — деди. Алишер уйқули товуш билан қайтариб сўради:\n— Ким дейсиз?\nАлишер таажжуб билан:\n— Қизиқсиз-а, ойи! — деди-да, айвондан тез тушиб, дарвозахонага қараб кетди.\nАлишернинг дадаси Умаржон ака урушда бедарак йўқолиб кетганига ўттиз йилдан ошиб боряпти.\nИқбол опанинг энг қўрққан нарсаси — «қорахат». Бедарак йўқолиш, ҳар қалай, ундан берироқдай туюлади. У эрининг тўсатдан кириб келиб қолишини кутади, кечалари дарвоза тақиллаб қолса, юраги ҳаприқиб, болаларга «даданглар эмасмикан?» дейишини қўймайди.\nАлишер ҳам кичиклигида ойисига ўхшаб, доим дадасининг йўлига кўз тикиб юрар эди. Лекин ёши улғайгандан кейин отасининг тирик қолганига шубҳа қила бошлади. Агар у тирик бўлса, ўттиз йилдан бери суюкли хотинини, гулдай фарзандларини қидириб топиб келмасмиди?! Ёки дунёнинг нариги четида бўлса ҳам биронта дарак, бирон энлик хат юбормасмиди?!\n— Бу урушда нималар бўлмаган! — дерди Иқбол опа ўғлига. — Даданглар ярадор пайтида асир тушган бўлса, чет мамлакатларга олиб кетиб қолишганми? Бошига бирон кўргилик тушган бўлса, «болаларим иснодга қолмасин», деб атайдан жим юрганмикин? Бирор кун ўзини оқлайдиган яхши иш қилса, йўли очилиб, келиб қолармикин?\nБу тахминлар Алишерда мураккаб, чигал ўй-хаёллар уйғотар эди. Алишер бу чигалликлардан безганда дадасининг жанг майдонида ҳалок бўлганини исботлашга интиларди. У Москвада бедарак йўқолган жангчиларни қидириш билан шуғулланадиган махсус идора борлигини эшитиб, ўша ерга бир неча марта хат ёзди. Отасининг сўнгги суратлари, хатлари, адресларидан нусхалар кўчиртириб юборди. Кидирув гоҳ юришиб, гоҳ тўхтаб, бир неча йилга чўзилди. Ниҳоят, бултур кузда Москвадан келган жавобда Умаржон Раҳимов хизмат қилган ўқчи ротанинг кўпчилик жангчилари Ғарбий Украинанинг Тернополь шаҳри учун олиб борилган оғир жангларда ҳалок бўлганлиги айтилган эди. Умаржон Раҳимов ҳам шулар қаторида ҳалок бўлгани тахмин этилган, лекин бунинг аниқ ҳужжатлари топилмаган эди. Чунки Тернополь бир марта озод қилингандан кейин яширин босмачи — бендерачиларнинг хиёнати туфайли шаҳар яна вақтинча душман қўлига ўтган, ўшанда жуда кўп ҳужжатлар нест-нобуд бўлиб кетган эди.\nҲужжатлар бўлмаса, балки тирик одамлар бордир? Алишер энди шу савол билан Тернополь шаҳар идораларига, ҳатто ёшлар ташкилотларига — ёш изтопарларнинг отрядларига хатлар ёзди. Натижа чиқмади. Келган жавобларнинг бирида бу чигал муаммони хат орқали ҳал қилиш қийинлиги, бедарак йўқолган жангчиларнинг белгиларини яхши биладиган одам ўзи келса бирон дарагини топиши мумкинлиги айтилган эди.\nКим боради? Иқбол опа ўттиз йил фабрикада ишлаб, яқинда пенсияга чиққан. Лекин унинг соғлиғи ёмон. Қанд касали дармонини кетказиб қўйган. Қон босими ошиб кетган. Шу аҳволда борса-ю, тўсатдан эрининг қабрини топса, сўнгги илинжидан ҳам айрилиб, адойи тамом бўлмайдими?\n— Мен ўзим бораман, — деди Алишер. Бунга опаси Маҳфуза кўнмади:\n— Сен дадамни эслолмайсан. Чақалоқ эдинг. Одамлар бирон белгисини сўраса нима дейсан! Мен дадамни кўрганман. Мен бора қолай…\nМаҳфуза жўнаб кетганига, мана, саккиз кун бўлди. Шунинг учун дарвоза тақиллаганда Алишернинг хаёли дарров опасига кетди.\nДарвозахона йўлагини оқиш «Запорожец» банд қилиб турар эди. Алишер машинанинг чап ёнига ўтиб, қоронғида электр чироқнинг тугмасини пайпаслаб топди. Йўлақда чироқ ёнгандан кейин ташқаридан кекса бир одамнинг:\n— Телеграмма! — деган хирқироқ товуши эшитилди.\nАлишер дарвозанинг бир табақасини очди-да, чироқ ёруғида телеграмманинг квитанциясига қўл қўйиб берди.\nБу орада Иқбол опа ҳам рўмолини бошига солиб, айвондан дарвозахона олдига тушиб келди.\nАлишер қатлаб бекитилган телеграммани чироқ ёруғига солиб, сабрсизланиб очди.\n«Қидирганим топилди. Киевдан кечки рейс билан учаман. Тошкент вақти билан соат учда кутиб ол. Маҳфуза».\n«Топилди» деган сўз Алишерни энтиктириб юборди. У ойисига томон ўгирилиб, кўзлари ялтираб:\n— Опам!.. — деди.\n— Нима депти? Дадангни дарагини топибдими?\n— Топганга ўхшайди!\n— Вой худоим-эй! Қаерда юрган эканлар? Нега шу вақтгача келмас эканлар?!\nИқбол опа эрининг тирик топилганига ишониб гапирмоқда эди. Алишер буни сезиб бирдан хавотирланди. Балки Маҳфуза оталарининг… қабрини топгандир. Опа-ука сўнгга пайтда оталарининг ҳалок бўлганига шубҳа қилмай қўйишган эди-ку. Ахир тирик одам шунча йилдан бери Тернополда жим ўтирармиди? Лекин ойиси буни ўйламади. Агар у «тирик топилибди» деб астойдил ишониб қолса-ю, кейин бунинг акси бўлиб чиқса, касали баттар оғирлашади.\n— Ойижон, сиз дарров ишонаверманг!\n— Сал ўйлаб кўринг ахир… Опам келсин, аниғини айтади.\n— Қачон келаркан?\n— Тунги учда. Ҳозир неча бўлдийкин?.. О, қирқ минут қолипти!.. Мен тезроқ чиқишим керак!\nАлишернинг ёшгина хотини ҳам уйғонди ва шоша-пиша кийинди. «Запорожец» вағиллаб, дарвозахонадан кўчага орқаси билан юриб чиқди. Иқбол опа ўғли билан келинини аэропортга кузатди-ю, айвонга қайтиб келди.\nБир-биридан кичик уч бола айвонда пишиллаб ухлаб ётибди. Осмонда кемтик ой сузиб юрибди.\nИқбол опа ўзи турадиган ичкари уйга кирди-ю, тўрдаги эски сандиқнинг олдига борди. Сандиқнинг устида қатланиб турган бахмал кўрпаларни пастга олиб қўйди. Сўнг токчадаги михга осиғлиқ калитни олиб, сандиқнинг қулфига солди.\nСандиқ майин оҳанг чиқариб, жиринглаб очилди-да, унинг ичидан қалампирмунчоқнинг ҳиди келди. Умаржон ака қалампирмунчоқни яхши кўрарди. Баъзида унинг бир-икки донасини оғзига солиб, тишларининг орасида айлантириб юрар, гапирганда нафасидан ҳам қалампирмунчоқнинг ҳиди келарди. Шу эсида турган Иқбол опа унинг кийимларини, хатларини қалампирмунчоқ билан бирга сақлар эди.\nМана, Умаржон ака бундан ўттиз йил олдин кийган сариқ жужунча китель-шим, ёқаси билан енгига ироқи кашта тикилган кўйлак, хром этик… Умаржон ака фронтдан ёзган хатларида: «Икки ёш болани боқиш сенга осон эмас, уйдаги буюмларни аяма, керак бўлса, менинг кийимларимни ҳам сотиб, егулик ол, омон бўлсак нарса топилади, ўзингни, болаларни эҳтиёт қил!» деб тайинлар эди. Иқбол опа ўзининг сепларини, тақинчоқларини сотганда ҳам, эрининг ҳамма кийимларини асраб юрар, ҳар йили бир-икки мартадан шамоллатиб, яна тахлаб қўярди. Алишер бўй етиб катта йигит бўлгунича жужунча кителлар, ёқаси кашталик кўйлаклар модадан қолди. Ҳозир меъмор бўлиб, лойиҳалар чизиб юрадиган Алишер отасининг хром этигини ҳам киймади. Тавба, ҳозирги зиёлилар нега этик кийишмайди? Умаржон ака ҳам ўқитувчи эди-ку. Мактабда ботаникадан дарс берар эди, лекин этик кийиб юрар эди.\nМайли, сандиқдаги кийимлар расмдан чиққан бўлса ҳам, агар Умаржон ака келса, Иқбол опа буларни эрига албатта кийдиради. Сандиқда чиройли бир най ҳам турибди. Қашқар ғаровидан ишланган бу найнинг нафис кумуш ҳалқалари ўзига ниҳоятда ярашган. Найнинг бир учидаги кумуш қуббачаси майда кўкиш феруза билан безатилган.\nУмаржон ака шу найда баъзан «Наво»ни, баъзан «Дугоҳ»ни, баъзан Иқбол опа отини билмайдиган ғалати куйларни чаларди. Шунда бутун борлиқ завққа тўлиб, эриб кетгандай бўларди. Ҳозир ҳам гўё най бирдан тилга кирди-ю, уни чалаётган эри Иқбол опанинг кўзи олдида гавдаланди. Умаржон ака найнинг тешигига лабини тўғрилаб, оғзини хиёл очиб, куй чалганда унинг оппоқ тишларида аксланган нурнинг шуъласи кумуш ҳалқачаларда билинар-билинмас жилваланарди. Ҳозир мана шу жило найда яна кўриниб кетгандай бўлди. Умаржон ака найда чалган куйлар энди гўё Иқбол опанинг қалбидан эшитила бошлади. Унинг кўнглида ҳам мана шу най пардаларига ўхшаш нафис, гўзал торлар бор эди-ю, буни фақат Умаржон ака чала оларди.\nУмаржон ака шу кийимларини кийиб, най чалиб юрган пайтларида йигирма уч яшар йигит эди. Иқбол опа эса энди йигирмага кирган келинчак эди.\nЎша масъуд дамлари мана шу кийимларнинг қатида, қалампирмунчоқнинг ҳидига қўшилиб, найнинг сиртида жилваланган шуълаларга айланиб, ҳамон тирик турибди. Рост, Иқбол опа ҳозир пенсияга чиққан, невара кўрган кайвони. Лекин унинг қалбида ўттиз икки йиллик ҳижроннинг ҳаққи турибди, шунча йилларнинг сарфланмаган нафис туйғулари қатланиб ётибди. У бир лаҳзага бўлса ҳам яна йигирма ёшга қайтишни хоҳлайди, суюкли эри билан бирга ўттиз-қирқлардан такрор ўтишни истайди.\nФақат бу истакнинг амалга ошиши учун Умаржон ака қайтиб келиши керак. Зора ҳозир болалари билан бошлашиб кириб келса!\nМаҳфуза телеграммада «топдим» депди-ку. Дадасини топмаса шундай дермиди?\nИқбол опанинг қалбида шунча йилдан бери яшаб келган илинж ишончга айланди. У электр дазмолни қўйди. Сўнг Умаржон ака келса киядиган нарсаларни сандиқдан олиб, дазмоллай бошлади…\nСаҳар паллада кўчада «Запорожец»нинг мотори вағиллагани эшитилди. Иқбол опа шоша-пиша ҳовлига чиққан эди, дарвозадан Маҳфуза кириб келди. Она-бола кучоқлашиб кетдилар. Иқбол опа қизининг юзига юзини босди. Шунда Маҳфузанинг юзи кўз ёшидан нам эканини сезди-ю, юраги «шиғ» этди.\n— Қалай бориб келдинг? Дадангни топдингми, йўқми?!\n— Дараклари топилди, ойи…\nАлишер машинасини дарвозахонага киргизиб, ундан тушди-да:\n— Юринглар, уйга кириб гаплашайлик, — деди.\nУнинг кўриниши ҳам алланечук маъюс эди. Опаси самолётдан тушгандан бери айтиб берган ҳодисалар, ўттиз йил олдинги шафқатсиз урушнинг тафсилотлари уни даҳшатга келтирган эди…\nТернополь шаҳри бендерачилар ёрдамида иккинчи марта фашистларнинг қўлига ўтган куни кечаси Умаржон ака олти хонали бир уйга ўз бўлинмаси билан бекиниб олиб, охирги нафаси қолгунча жанг қилган. У бу уйда турадиган аёллар билан болаларни орқа томондаги деразадан тушириб, қочиртириб юборган. Бўлмаса, улар ҳам битта қолмай ҳалок бўлар экан. Чунки фашистлар Умаржон акалар бекинган уйни оғир танк билан қулатиб, устидан босиб ўтган…\nФақат Умаржон ака орқа деразадан қочириб қутқарган болалардан бири уни яхши эслаб қолган. Шу уйда бир неча вақт бирга турганларида Умаржон ака ўзининг ўзбекистонлик эканини, Тошкентда бир ўғил, бир қизи борлигини айтган, бу гап боланинг ёдида қолган. Ҳозир бу бола — қирқ ёшдан ошган ўқитувчи экан. Тернополлик изтопарлар Тошкентдаги Алишернинг хатини олиб, унинг отасига оид хужжатларни қидириб юрганларини шу мактабда ишлайдиган ҳалиги ўқитувчи эшитиб қолади.\nКорамағиздан келган, қошлари ингичка, қийиқ кўз Маҳфуза отасига жуда ўхшаш эди. У отасини қидириб боргандан кейин, ҳалиги ўқитувчи бир қарашдаёқ Умаржон акани эслайди. Ҳатто уни жангчилар «Умар» деб атагани ҳам энди ёдига тушади. Умаржон ака деразадан қочириб, қутқариб қолган аёллардан яна бири шу шаҳарда яшар экан. Кейин ҳаммалари ҳарбий комиссариатга бориб, Умаржон Раҳимовнинг қандай ҳалок бўлгани, ўлими олдидан қандай жасорат кўрсатгани ва қаерда дафн этилгани ҳақида гувоҳлик берадилар. Умаржон ака шаҳар марказига — улуғвор мармар обида қўйилган саксон кишилик биродарлик қабрига дафн этилган экан. Лекин унинг кимлиги, қандай ҳалок бўлгани ҳалигача аниқланмагани учун мармарга ёзилган номлар орасида унинг номи йўқ эди. Маҳфуза шаҳар ташкилотларига учрашиб, мармар обидага отасининг номини ёздириб қайтди…\nҲозир аэропортдан келаётиб, у бунинг ҳаммасини укаси Алишерга айтиб берар экан, кўзига қайта-қайта ёш олди. Алишер унга:\n— Ўзингизни босинг, опа, ойимга ёмон таъсир қилади, — деб бир неча марта айтди.\n— Қандоқ қилай? Тернополда юрганимда ҳам ҳеч кўз ёшимни тўхтатолмадим. Кўчадаги одамлардан уялганимдан қора кўзойнак тақиб юрдим. Баъзида кўзойнакнинг тагидан ҳам ёш оқиб тушаётганини сезиб, рўмолча билан артиб оламан.\n— Лекин… ҳалиги… — Алишернинг ҳам ўпкаси тўлиб, зўрға гапирди: — ҳалиги… харобалар остида қолиб кетганларини ойимга айтманг.\n— Жинни бўпманми?..\nҲозир Маҳфуза ойиси билан ичкари уйга кирганда сандиқ яна очилганини, дадасининг ёқаси кашталик кўйлаги силлиқ қилиб дазмоллаб қўйилганини кўрди-ю, телеграммада «топдим» деб ёзганидан пушаймон бўлди. Иқбол опа ундан хушхабар кутиб, кўзлари жавдираб турибди. Маҳфуза ойисини қучоклаб, йиғи аралаш:\n— Ойижон, сизга кувват берсин, мард бўлинг! — деди.\nИқбол опанинг ранги оппоқ бўлиб кетди. Қизининг қучоғидан сирғатиб чиқди-да, бўшашган, синиқ товуш билан:\n— Нима… Даданг… энди йўқми?.. — деди.\n— Нега?.. Дадамнинг руҳлари ҳамиша тирик! Дадам охиригача мардона туриб берган эканлар. Қанча болаларни оналари билан қутқариб қолган эканлар.\nИқбол опа инграгандек бир товуш билан:\n— Мен-чи? — деди. Мени бу беваликдан энди ким қутқаради?\nИқбол опанинг огзи бирдан қуруқшаб, боши гир-гир айлана бошлади. Ойисининг касалини яхши биладиган Маҳфуза:\n— Ойижон, бунча қаттиқ олманг, ўзингизни босинг! — деб уни секин диванга ўтқазди.\nИқбол опа дазмоллаб қўйилган ёқаси кашталик кўйлакка қаради. Энди буни ҳеч ким киймайди! Шунча йилдан бери сандиқда асралган этик ҳам ҳеч кимга керак эмас! Кумуш ҳалқали найни Умаржон ака энди ҳеч қачон чалмайди… Бу даҳшатли ўйдан Иқбол опа йиғламоқчи бўлди, лекин кўзига ёш келмади. Томоғидан бир нарса бўғиб олган, ҳаво етишмаётгандек қийналар эди.\nАлишер тез ошхонага чиқиб, бир пиёла сув олиб кирди. Маҳфуза ойисига сув ичирди. Кейин уни каравотга ётқизди.\nКелинлари шифокор эди, дарров шприцни қайнатишга қўйди. У қайнонасига укол килиб ўрганиб қолган эди. Аввал қон босимини туширадиган, юракни тинчлантирадиган укол қилди. Кейин нонуштага яқин инсулин укол қилди.\nИқбол опа уч-тўрт кун ўтгандан кейин хиёл ўзига келди-ю, Маҳфузадан сўради:\n— Дадангнинг сурат-пуратлари йўқ эканми?\n— Суратларини тополмадим.\nУзоқ жимлиқдан сўнг Иқбол опа яна сўради:\n— Ўз қўли билан қабрга қўйган одам бор эканми?..\n— Билмадим… Мен унақа одамни кўрганим йўқ.\nАлишер ойисининг бу саволлари тагида қандайдир маъно борлигини сезди. У эрининг ўлганига яна шубҳа қилмоқда эди. Тўғрироғи, «Умаржон акам бир кун эмас, бир кун келиб қолади», деган ўттиз йиллик илинж Иқбол опанинг қалбида яна уйғонмоқда эди. Бу илинжнинг тагида қанчалик катта меҳр, қанчалик чексиз садоқат борлигини Алишер энди сезмоқда эди. Бунинг ҳаммаси — ҳаёт-мамот урушида бизга ғалаба келтирган улуғ туйғулардан эканига чам унинг энди ақли етди. Шунинг учун онасининг қалбидаги илинжни асраб-авайлагиси келди.\n— Ким билади ойи, «ўлди» деб қорахат келганларнинг қанчаси, тирик қолган-ку. Балки дадам ҳам тўсатдан келиб қоларлар…\nБу гаплар Иқбол опага ёқиб, ёстиқдан бошини кўтарди, заифгина кулимсираб:\n— Тавба! — деб қўйди. — Фабрикада… аскарларга кийим тикиб юрганимда бир жувон билан ўртоқлашиб қолгандик. Икковимиз ҳам илғор бўлиб, газеталарда расмимиз чиққан эди. Шу дугонамга бир кун қорахат келди… Бечора эридан айрилиб роса йиғлади, аза тутди. Боласи йўқ эди… Урушдан кейин бошқа эрга тегди… Бир куни эшитсам, урушга кетган эри тирик экан, тўсатдан кириб келибди… Дугонам пушаймон. Армон қилиб йиғлайди…\nШу-шу Маҳфуза ҳам, Алишер ҳам оталарининг ўлимини оналарининг олдида тилга олмайдиган бўлдилар. Иқбол опа бир ҳафта кўрпа-тўшак қилиб ётди. Келини унга ҳар куни керакли уколларни қилиб, иссиқ-совуғига қараб турди. Кейин у ўрнидан туриб кетди.\nБир куни ярим кечада яна дарвоза тақиллади. Иқбол опа буни яна ўғлидан олдин эшитди-ю, Алишерни уйғотиб:\n— Қара-чи, даданглар эмасмикан? — деди.\nДарвозани қўшнилардан бири тақиллатган экан. Алишер қайтиб келиб, пиджагини елкасига ташлади-да:\n— Акбарнинг хотинини тўлғоқ тутиб қолибди, туғруқхонага олиб боришим керак экан, — деди.\nИқбол опа секин бир «уҳ» тортди, лекин ўзини бардам кўрсатиб:\n— Майли, болам, тезроқ олиб бора қол, — деди.\nАлишер дарвозани очиб, машинасини кўчага олиб чиқар экан, кўнглида ёруғ бир туйғу пайдо бўлганини сезди. Ҳозир унга ҳам гўё отаси урушда ўлмагандек, эрта-индин дарвозани тақиллатиб келиб қоладигандек туюларди…\n← Аввалги Аввалги Одил Ёқубов. Музқаймоқ (ҳикоя)\nКейинги → Кейинги: Носир Фозилов. Робинзонлар (ҳикоя)


Ўтган йилда амалга оширилган энг яхши трансферларнинг баъзиларида ҳеч қандай тўлов бўлмаган. Буни суперселекция деса бўлади.\nФото: Marc Atkins/Emilio Andreoli/Getty Images\nЖорий мавсумда хорватиялик футболчи 13 учрашувда майдонга тушиб, 1 гол урди ва 6 голга узатма берди. У «гол + пас» тизимида «Милан»да фақат уч футболчидан ортда — Чалхонўғли (6 + 9), Ибраҳимович (11 + 2) ва Тео Эрнандес (4 + 5).\nМендининг трансфери «Челси»га сўнгги йиллардаги асосий муаммосини ҳал қилиш имконини берди — дарвозабон позицияси сифатли равишда ёпилди. Кепа Аррисабалага жуда кўп хатоларга йўл қўяётганди. Сенегаллик дарвозабон эса жамоадаги дастлабки олти ўйинини (АПЛ ва ЕЧЛда учтадан ўйин) «қуруқ» ўтказди. «Аристократлар» сафидаги 19 ўйинда Менди 12 гол ўтказган, 10 учрашувда дарвозаси дахлсизлигини сақлаб қолган. Бундан ташқари, Эдуард бир ўйинда ўртача 2,1 сэйв ижро этмоқда. Аъло кўрсаткичлар\nКьеза «Фиорентина»дан кетиши ҳақида анчадан буён гап юрарди. У «фиалка»лар даражасидан бир бош юқорига ўсгани барчага аён эди. Федерико учун курашда «Ювентус» биринчи бўлди. Клублар 2 йиллик ижара бўйича келишувга эришишди, бу вақт ичида «Фиорентина» 10 млн еврога эга бўлади. 2022 йил ёзида туринликлар футболчи трансфери ҳуқуқини 40 млн евро эвазига сотиб олиши мумкин бўлади. Бундай схема туринликларга молиявий fair play бўйича муаммо келиб чиқишидан қочишга ёрдам беради.\nМухлислар ва «Юве» раҳбарияти бахтига Кьеза жамоа ўйинига тез киришиб кетди. 15 ўйинда у 2 гол уриб, 5 голга ҳаммуаллифлик қилди. Энди у «Фиорентина»да бўлгани каби жамоа етакчиси эмас, аммо Федериконинг ўзи Туринга ўтганидан афсусланмаётгани аниқ. Асосийси — у Бернардескининг йўлини такрорламади, аввалроқ «Фиорентина»дан келган бу ҳужумчининг ўйини «Ювентус»да ўхшамаганди.\nИспаниялик ҳужумчи ўз фаолиятидаги энг яхши дамларни ўтказган (2014-2016 йиллар) жамоаси бўлмиш «Ювентус»га қайтди. Туринликлар Кьеза билан бўлгани каби Альварони ҳам сотиб олиш ҳуқуқи билан ижарага олишган. Ноябрдаёқ «Юве» Моратанинг трансферини 2021 йил ёзида тўлиқ сотиб олишга тайёрлиги ҳақида хабарлар пайдо бўлди. Бунинг сабаби бор эди: у 17 ўйинда 10 гол уриб, 7 голга узатма берди.\n20:40 / 10.03.2021\nҲоланд рекорд ортидан рекорд қўймоқда. У бир кечада Месси, Роналду, Мбаппе ва Сульшерни ортда қолдирди


2020 йилга докторантурага қабул якунланди\n2020 йил учун таянч докторантура ва докторантурага ўқишга қабул қилиш жараёнлари якунланди. 2020 йил учун жами 31 та вазирлик ва идораларга жами 1542 та квота (шундан 1426 таси PhD, 118 таси DcS) ажратилди. Квоталарнинг 73 фоизи олий таълим муассасаларига, 27 фоизи илмий ташкилотларга тақсимланди.\nЖорий йилда жами 4200 нафар талабгор ҳужжат топширган. Шундан 2581 таси докторантурага (2367-PhD, 214-DSc) ҳужжат топширган, яъни танлов 1 ўринга 2 нафардан тўғри келади.\nҚабул квоталари 2019 йилдаги квоталарга нисбатан 423 тага (38 фоизга) кўпдир. Квоталарни оширилиши баробарида докторантура фаолияти билан шуғулланувчи вазирлик ва идораларнинг географияси ҳам кенгайди. Бу йил биринчи маротаба Давлат солиқ қўмитаси ҳамда Мактабгача таълим вазирлиги тасарруфидаги ташкилотларга ҳам квоталар ажратилди.\nШунингдек, бу йил биринчи маротаба олий ўқув юртидан кейинги таълим тизими автоматлаштирилган электрон дастур асосида амалга оширилди. Бунинг учун http://phd.mininnovation.uz сайти яратилди ва докторантураси мавжуд 32 та вазирлик ва идоралардан ҳамда улар тасарруфидаги жами 156 та олий таълим муассасалари ва илмий тадқиқот муассасаларидан ҳужжатлар айланмаси электрон шаклда амалга оширилди.\nМазкур электрон тизимни ишга туширилиши олий таълимдан кейинги таълим институтига ўқишга ҳужжат топширувчи талабгорларнинг вақтини тежаш, ортиқча оворагарчилик ва бюрократиянинг олдини олиш, шаффофликни таъминлаш, квота шакллантириш жараёнини тезлаштириш ҳамда ортиқча қоғоз сарфланишига чек қўйиш имконини яратди.\nУшбу ишларни давом эттириш мақсадида электрон тизимга кейинги йилдан изланувчиларнинг шахсий иш режаларини киритиш ва уларни мониторинг қилиш модулини жорий этишни режалаштирилган. Бу модуль орқали таълим ва илмий ташкилотда докторантура тизимининг самарадорлиги баҳоланади.